open-index/open-wikipedia-markdown huggingface dataset:
ഫോർട്ട് മക്മറിയിലെ കാട്ടുതീ-2016

2016 മേയ് 1-ന് കാനഡായിലെ ഫോർട്ട് മാക്മറിയിൽ കാട്ടുതീ ഉണ്ടായി വലിയ നാശനഷ്ടം സംഭവിച്ചു. ഒരു ലക്ഷത്തിലേറെ ഹെക്ടറിലെ വനസമ്പത്ത് കത്തിനശിച്ചു. 

തീ പടർന്ന് അതബാസ്ക, ഹാങ്ങിങ്സ്റ്റോൺ പുഴകൾ കടന്ന് ആയിരത്തോളം ചതുരശ്രകിലോമീറ്ററിൽ ദുരന്തം സംഭവിച്ചു. 75 ചതുരശ്ര കീലോമീറ്ററിനുള്ളിലായിരുന്നു കാട്ടുതീ നാലുദിവസം കൊണ്ട് പത്തിരട്ടിയോളം പ്രദേശത്ത് വ്യാപിച്ചു. ഇത്രയധികം വലിയ ദുരന്തം റിപ്പോർട്ട് ചെയ്തെങ്കിലും ആർക്കും ആളപായം സംഭവിച്ചിട്ടില്ല. തൊണ്ണൂറായിരത്തോളം പേരെ കുടിയൊഴിപ്പിച്ചു.

## അവലംബം

## പുറത്തേക്കുള്ള കണ്ണികൾ
* 
* Google Crisis Map - Fort McMurray Fire 2016

വർഗ്ഗം:കാട്ടുതീകൾ
ഷോൾഡർ ആംസ്

**ഷോൾഡർ ആംസ് **ഫസ്റ്റ് നാഷണൽ പിക്ചേഴ്സിനുവേണ്ടിയുള്ള ചാർളി ചാപ്ലിന്റെ രണ്ടാമത്തെ ചലച്ചിത്രമായിരുന്നു. 1918-ൽ പുറത്തിറങ്ങിയ ഈ നിശ്ശബ്ദചിത്രം ഒന്നാം ലോകമഹായുദ്ധകാലത്തെ ഫ്രാൻസിനെ ആസ്പദമാക്കിയാരുന്നു. ചിത്രത്തിലെ പ്രധാനഭാഗങ്ങളെല്ലാം ഒരു സ്വപ്നത്തിൽ സംഭവിക്കുന്നതാണ്. എഡ്നാ പർവയൻസും സിഡ്നി ചാപ്ലിനും ചിത്രത്തിൽ അഭിനയിച്ചിരിക്കുന്നു.

## കഥാപാത്രങ്ങൾ
* ചാർളി ചാപ്ലിൻ - സൈനികനായ ചാർളി
* എഡ്നാ പർവയൻസ് - ഫ്രഞ്ച് യുവതി 
* സിഡ്നി ചാപ്ലിൻ - ചാർളിയുടെ സുഹൃത്ത് 

## സ്വീകരണം
അതുവരെ ഇറങ്ങിയതിൽ ചാപ്ലിൻ ചിത്രങ്ങളിൽ വെച്ച് സാമ്പത്തികമായും വിമർശനവിധേയമായും മുന്നിട്ട് നിന്ന ചിത്രമായിരുന്നു *ഷോൾഡർ ആംസ്*.

## അവലംബങ്ങൾ

## പുറത്തേക്കുള്ള കണ്ണികൾ
* 

വർഗ്ഗം:അമേരിക്കൻ ചലച്ചിത്രങ്ങൾ
വർഗ്ഗം:ചാർളി ചാപ്ലിൻ സംവിധാനം ചെയ്ത ചലച്ചിത്രങ്ങൾ
വർഗ്ഗം:നിശ്ശബ്ദചലച്ചിത്രങ്ങൾ
സ്വല്ലൽ ഇലാഹു

വെളിയങ്കോട്  ഉമർ ഖാസിയുടെ പ്രശസ്ത  പ്രവാചകാനുരാഗ കാവ്യമാണ് ***അൽ ഖസീദതുൽ ഉമരിയ്യ***. **സ്വല്ലൽ ഇലാഹു** എന്ന പേരിലും ഇത് അറിയപ്പെടുന്നു. കേരളത്തിൽ രചിക്കപ്പെട്ട നബികീർത്തനകാവ്യങ്ങളിൽ ഒന്നായ ഇത് *കേരളീയ ബുർദ* എന്ന പേരിലും അറിയപ്പെടുന്നുണ്ട്.

## അവലംബം

വർഗ്ഗം:ഇസ്ലാമികഗ്രന്ഥങ്ങൾ
നെഹ്റു ജാക്കറ്റ്

സ്ത്രീ പുരുഷ ഭേദമില്ലതെ ഉപയോഗിക്കുന്ന  ഒരു തരം ജാക്കറ്റാണ് **നെഹ്റു ജാക്കറ്റ്**
ഇന്ത്യയുടെ പ്രധാനമന്ത്രിയായിരുന്ന ജവഹർലാൽ നെഹ്റുവിന്റെ പേരിലാണ് ഈ ജാക്കറ്റുകൾ അറിയപ്പെടുന്നത്.

## ജനപ്രീയത

1960 ന്റ മധ്യത്തോടെയാണ് നെഹ്റു ജാക്കറ്റ്&nbsp; യൂറോപ്പ്ന്റെയും അമേരിക്കയുടെയും വിപണിയിൽ സുലഭമായത്. 1960 ന്റെ അവസാനത്തിലും 1970 കളുടെ തുടക്കത്തിലും അതിന്റെ പ്രശസ്തി വർദ്ധിച്ചു. അക്കാലത്ത് പ്രശസ്ത ഇംഗ്ലീഷ് സംഗീത സംഘംമായ ദി ബീറ്റിൽസ് ദി മങ്കീസ് എന്നിവർ ഈ ജാക്കറ്റുകൾ ഉപയോഗിച്ചിരുന്നു. കൂടാതെ അക്കാലത്തെ ജെയിംസ് ബോണ്ട് പരമ്പരകളിലെ വിവിധ വില്ലന്മാരും ഈ ജാക്കറ്റിൽ പ്രത്യക്ഷപ്പെട്ടിരുന്നു.

എന്നാൽ പിന്നീട് പശ്ചാത്യൻ രാജ്യങ്ങളിൽ ഈ ജാക്കറ്റിന്റെ പ്രശസ്തി കുറഞ്ഞുവെങ്കിലും ഇന്ത്യയിൽ ഇത് പ്രശസ്തമായി തുടർന്നു. 2015 ൽ അമേരിക്കൻ പ്രസിഡണ്ട് ബറാക് ഒബാമയുടെ ഇന്ത്യാ സന്ദർശന വേളയിൽ ഇന്ത്യൻ പ്രധാനമന്ത്രി നരേന്ദ്ര മോഡി ധരിച്ച ഈ സ്യൂട്ട് പരക്കെ ചർച്ചയായി .ഈ ജാക്കറ്റ് പിന്നീട് 695.000 ഡോളറിനു ലേലം ചെയ്തു.
## അവലംബം

വർഗ്ഗം:ഇന്ത്യൻ വസ്ത്രങ്ങൾ
വർഗ്ഗം:ജവഹർലാൽ നെഹ്രു
നിഡസിലെ യുഡോക്സസ്

പുരാതന യവന ജ്യോതിശാസ്ത്രജ്ഞനും ഗണിത ശാസ്ത്രജ്ഞനും ആയിരുന്നു **നിഡസിലെ യുഡോക്സസ് (Eudoxus of Cnidus, 408–355 BC)**.പിൽക്കാലത്തു ജീവിച്ചിരുന്ന സീസെറൊ(Cicero) യെ പോലുള്ള ചിന്തകന്മാർ ഗ്രീക്ക് ജ്യോതിശാസ്ത്രകാരന്മാരിൽ അഗ്രഗണ്യനായി യുഡോക്സസിനെ വിശേഷിപ്പിക്കുകയുണ്ടായി.
ബി.സി. 408 ൽ നിഡസ് എന്ന സ്ഥലത്ത് അദ്ദേഹം ജനിച്ചു.പ്ലേറ്റോയുടെ അക്കാഡമിയിൽ പഠിച്ചിരുന്ന കാലത്ത് അദ്ദേഹം സാമ്പത്തികമായ ബുദ്ധിമുട്ടുകൾ അനുഭവിച്ചിരുന്നു.കുറഞ്ഞ ചിലവിൽ താമസിക്കാവുന്ന പിറായൂസ്(Piraeus) എന്ന സ്ഥലത്ത് താമസിച്ചു പഠിച്ചു. അക്കാഡമിയിലെ പഠനത്തിനു ശേഷം ജ്യോതിശാസ്ത്ര സംബന്ധമായ കൂടുതൽ അറിവു സമ്പാദിക്കുവാൻ അദ്ദേഹം ഈജിപ്റ്റിൽ പോയി. അതിനു ശേഷം സൈസിക്കസ്(Cyzicus) എന്ന സ്ഥലത്ത് സ്വന്തമായ ഒരു വിദ്യാലയം ആരംഭിച്ചു. പിന്നീട് അതിന്റെ സ്ഥാനം ഏഥൻസിലേക്ക് മാറ്റി.അവിടെ കുറെയേറെ വർഷം അദ്ദേഹം പഠിപ്പിച്ചു.ഇടക്കിടെ തന്റെ ഗുരുവും അഭ്യുദയകാംക്ഷിയുമായ പ്ലേറ്റോയെ സന്ദർശിച്ചിരുന്നു.
ജ്യാമിതി സംബന്ധമായ നിരവധി പ്രശ്നങ്ങൾ തെളിയിക്കുവാൻ യുഡോക്സസിനു സാധിച്ചു.അദ്ദേഹത്തിന്റെ പല നിഗമനങ്ങളും യൂക്ലിഡിനു സഹായകരമായി.ആർക്കിമെഡീസും യുഡോക്സസിന്റെ നിഗമനങ്ങളിൽ നിന്നും പ്രചോദിതനായിരുന്നു. ഒരു വർഷത്തിനു 365 ദിവസമല്ല ഉള്ളതെന്നു സ്ഥാപിച്ച ആദ്യത്തെ ഗ്രീക്ക് പണ്ഠിതൻ യുഡോക്സസ് ആണ്.ആറു മണിക്കൂർ കൂടി ഒരു വർഷത്തിനു ദൈർഘ്യമുണ്ടെന്നു അദ്ദേഹം പ്രഖ്യാപിച്ചു.

വർഗ്ഗം:ജ്യോതിശാസ്ത്രജ്ഞർ
വർഗ്ഗം:ക്രി.മു. 5-ആം നൂറ്റാണ്ടിൽ ജനിച്ചവർ
വർഗ്ഗം:ക്രി.മു. 4-ആം നൂറ്റാണ്ടിൽ മരിച്ചവർ
വർഗ്ഗം:പുരാതന ഗ്രീക്ക് ഗണിതശാസ്ത്രജ്ഞർ
വർഗ്ഗം:പുരാതന ഗ്രീക്ക് ജ്യോതിശാസ്ത്രജ്ഞർ
വർഗ്ഗം:പുരാതന ഗ്രീക്ക് തത്ത്വചിന്തകർ
വർഗ്ഗം:പുരാതന ഗ്രീക്ക് ഭൗതികശാസ്ത്രജ്ഞർ
വർഗ്ഗം:പുരാതന ഗ്രീക്ക് ഭിഷഗ്വരൻമാർ
വർഗ്ഗം:അരിസ്റ്റോട്ടിൽ
24 (തമിഴ് ചലച്ചിത്രം)

}}

വിക്രം കുമാർ തിരക്കഥയെഴുതി സംവിധാനം ചെയ്ത് 2016 മേയ് 6-ന് പ്രദർശനത്തിനെത്തിയ ഒരു  ശാസ്ത്രസാങ്കല്പിക തമിഴ് ചലച്ചിത്രമാണ് **24**. സൂര്യ നായകനായ ചിത്രത്തിൽ സാമന്ത, നിത്യ മേനോൻ എന്നിവർ നായികാവേഷങ്ങളിലെത്തുന്നു.

സമയം മനുഷ്യന്റെ നിയന്തണത്തിലായാൽ എന്തൊക്കെ സംഭവിക്കാം എന്നതാണ് ചിത്രത്തിന്റെ ഇതിവൃത്തം. ഹോളിവുഡ് ചലച്ചിത്രങ്ങളിൽ പലപ്പോഴും ചർച്ചാവിഷയമായ 'ടൈം മെഷീൻ' എന്ന ഉപകരണത്തെക്കുറിച്ചാണ് ചിത്രം പറയുന്നത്. സമയത്തെ മുന്നോട്ടും പിന്നോട്ടും കൊണ്ടുപോകാൻ സാധിക്കുന്ന ഒരു വാച്ചും അത് സ്വന്തമാക്കാനുള്ള പോരാട്ടങ്ങളുമാണ് ചിത്രത്തിന്റെ പ്രമേയം. 1990-ൽ ആരംഭിക്കുന്ന കഥ 26 വർഷം മുന്നോട്ടും പിന്നോട്ടും സഞ്ചരിച്ച് 1990-ൽ തന്നെ അവസാനിക്കുന്നു.

മൂന്ന് വ്യത്യസ്ത കഥാപാത്രങ്ങളെ അവതരിപ്പിക്കുന്ന സൂര്യ ആദ്യമായി വില്ലൻ വേഷത്തിലെത്തുന്നു എന്ന പ്രത്യേകതയും ചിത്രത്തിനുണ്ട്. എ.ആർ. റഹ്മാൻ സംഗീതം നൽകിയ നാല് ഗാനങ്ങളാണ് ചിത്രത്തിലുള്ളത്. സൂര്യയുടെ ഉടമസ്ഥതയിലുള്ള 2ഡി എന്റർടെയിൻമെന്റ് നിർമ്മിച്ച ചിത്രം കേരളത്തിൽ ഇരുനൂറോളം തീയറ്ററുകളിലാണ് പ്രദർശനത്തിനെത്തിയത്.

## അഭിനയിച്ചവർ
* സൂര്യ - മണികണ്ഠൻ, സേതുരാമൻ, അത്രേയൻ
* സമന്താ - സത്യഭാമ (സത്യ)
* നിത്യ മേനോൻ - പ്രിയ
* അജയ് - മിത്രൻ
* ശരണ്യ - സത്യഭാമ
* ചാർലി - ചെട്ടിയാർ
* ഗിരീഷ് കർനാട് - സത്യയുടെ അപ്പൂപ്പൻ
* മോഹൻ വി. രാമൻ - സത്യയുടെ അച്ഛൻ
* സുധ - സത്യയുടെ അമ്മ
* സത്യൻ - ശരവണൻ
* അപ്പുക്കുട്ടി 

## സംഗീതം
വൈരമുത്തു, മദൻ കർക്കി എന്നിവർ എഴുതിയ ഗാനങ്ങൾക്ക് സംഗീതം നൽകിയിരിക്കുന്നത് എ.ആർ. റഹ്മാനാണ്. 2016 ഏപ്രിൽ 11-ന് ഇറോസ് ഇന്റർനാഷണലാണ് ഗാനങ്ങൾ പുറത്തിറക്കിയത്.

### ഗാനങ്ങൾ

## പ്രദർശനം
ലോകമെമ്പാടും 2150 തീയറ്ററുകളിലാണ് ചിത്രം പ്രദർശിപ്പിക്കുവാൻ തീരുമാനിച്ചത്. അമേരിക്കയിലെ 267 കേന്ദ്രങ്ങളിലും ആന്ധ്രാപ്രദേശിലെയും തെലങ്കാനയിലെയും 400 കേന്ദ്രങ്ങളിലും ചിത്രം പ്രദർശനത്തിനെത്തി. 

## അവലംബം

## പുറംകണ്ണികൾ
* 

വർഗ്ഗം:ശാസ്ത്രസാങ്കല്പ്പിക_ചലച്ചിത്രങ്ങൾ
വർഗ്ഗം:സമയയാത്ര
വർഗ്ഗം:2016-ൽ പുറത്തിറങ്ങിയ തമിഴ് ചലച്ചിത്രങ്ങൾ
എം.എസ് സ്വാമിനാഥൻ റിസർച്ച് ഫൗണ്ടേഷൻ

ചെന്നൈ ആസ്ഥാനമായി ലാഭേച്ഛ കൂടാതെ പ്രവർത്തിക്കുന്ന ഗവൺമെന്റേതര സന്നദ്ധസംഘടനയുടെ കീഴിലുള്ള ഒരു സ്ഥാപനമാണ് **എം.എസ് സ്വാമിനാഥൻ റിസർച്ച ഫൗണ്ടേഷൻ **(എം.എസ്.എസ്.ആർ.എഫ്) . ഈ സംഘടന ഗ്രാമപ്രദേശങ്ങളിലെ പാവപ്പെട്ട സ്ത്രീകളുടെ ശാക്തീകരണത്തിന് ഊന്നൽ നൽകുന്നു. പാരിസ്ഥിതികസംതുലനാവസ്ഥ നിലനിർത്തുന്ന മാറ്റങ്ങൾക്കായാണ് എം.എസ്.എസ്.ആർ.എഫ് ശാസ്ത്രത്തേയും, ശാസ്ത്രസാങ്കേതികവിദ്യയേയും ഉപയോഗിക്കുന്നത്. ഈ സ്ഥാപനത്തിന്റെ ലോഗോ തുടർച്ചയേയും, മാറ്റത്തേയും, ഒരുമിപ്പിക്കുന്നതും, തുറന്ന അവസാനവും, വിവിധ മുഖങ്ങളും ഉള്ള  ഡി.എൻ.എ യുടെ മാത‍ൃകയിലുള്ളതാണ്.

## ചരിത്രം
എം.എസ്.എസ്.ആർ.എഫ് നിലവിൽ വന്നത് 1988 -ലാണ്. ഈ സ്ഥാപനത്തിന്റെ ചെയർമാനായിരുന്ന ഡോ.എം.എസ്. സ്വാമിനാഥനായിരുന്നു ഈ സ്ഥാപനത്തിന്റെ ഉപജ്ഞാതാവും.1970 -ൽ നോബൽപുരസ്കാര ജേതാവായ സി.വി രാമൻ, സ്വാമിനാഥനോട് ഹരിതവിപ്ലവം എന്നിന്നറിയപ്പെടുന്ന സുസ്ഥിരവികസനത്തിന്റെ ലക്ഷ്യങ്ങളെ മനസ്സിലാക്കാൻ ആവശ്യപ്പെട്ടിരുന്ന ഒരു റിസർച്ച് സെന്ററാണിത്. 1988-ൽ വേൾഡ് ഫുഡ് പ്രൈസ് സ്വാമിനാഥന് ലഭിച്ചതിനുശേഷം അതിലൂടെ കിട്ടിയ 200,000 യു.എസ് ഡോളർ എം.എസ്.എസ്.ആർ.എഫ് തുടങ്ങാനായി അദ്ദേഹം വിനിയോഗിച്ചു. കൂടാതെ അദ്ദേഹം യുനെസ്കോയുടെ എക്കോടെക്ക്നോളജിയുടെ ചെയർ ആയി നിർവഹിക്കുന്നു. നാഷ്ണൽ കമ്മീഷൻ ഓൺ അഗ്രിക്കൾച്ചർ ഫുഡ്, നൂട്രീഷൻ സെക്കൂരിറ്റി ഓഫ് ഇന്ത്യയുടെ ചെയർമാനുമാണ് അദ്ദേഹം.

## അവലംബം

## പുറത്തേക്കുള്ള കണ്ണികൾ
*Prof MS Swaminathan's Inspiring Talk on Biotechnology and Food Security at BITS Pilani Rajasthan
*Green Revolution Champion Prof MS Swaminathan at BITS Pilani
*Proud to be an Indian Prof MS Swaminathan lectures at BITS Pilani ... 
*Prof M S Swaminathan Talk on Biotechnology and Food Security at BITS Pilani Rajasthan
*Evergreen Prof MS Swaminathan lectures at BITS Pilani Rajasthan 
*Evergreen Prof MS Swaminathan speech at BITS Pilani Rajasthan 
*BITS Pilani Rajasthan Prof V Lakshminarayanan Memorial Lecture 2007 – Curtain Raiser
*Prof V Lakshminarayanan Memorial Lecture 2007 at BITS Pilani Rajasthan – Curtain Raiser 
*Curtain Raiser: Prof V Lakshminarayanan Memorial Lecture 2007 at BITS Pilani Rajasthan 

വർഗ്ഗം:ഇന്ത്യയിലെ ഗവേഷണ സ്ഥാപനങ്ങൾ
ഷെങ്ങൻ പ്രദേശം

യൂറോപ്പിലെ 29 രാജ്യങ്ങൾ ഉൾപ്പെടുന്ന ഒരു പ്രദേശത്തെ വിളിക്കുന്ന പേരാണ് **ഷെങ്ങൻ പ്രദേശം(Schengen Area)**. ഷെങ്ങൻ പ്രദേശ രാജ്യങ്ങളിലൂടെ സഞ്ചരിക്കുവാൻ പാസ്പോർട്ട് ആവശ്യമില്ല. ഈ രാജ്യങ്ങൾ തമ്മിലുള്ള അതിർത്തികളിൽ യാതൊരു വിധ നിയന്ത്രണങ്ങളും നിലവിലില്ല.അന്താരാഷ്ട്ര യാത്രികരെ സംബന്ധിച്ച് ഷെങ്ങൻ പ്രദേശം ഫലത്തിൽ ഒരൊറ്റ രാജ്യമായി വർത്തിക്കുന്നു. ഈ 26 രാജ്യങ്ങളിലും യാത്ര ചെയ്യുന്നതിനു ഷെങ്ങൻ വിസ എന്ന ഒറ്റ വിസ മാത്രമേ ആവശ്യമുള്ളൂ.1985 ലെ ഷെങ്ങൻ ഉടമ്പടിയിൽ നിന്നാണ് ഈ പ്രദേശത്തിന് ഷെങ്ങൻ പ്രദേശം(Schengen Area) എന്ന പേരു ലഭിച്ചത്.

## അംഗരാജ്യങ്ങൾ
*ഓസ്ട്രിയ	
*ബെൽജിയം	
*ചെക്ക് റിപ്പബ്ലിക്ക്	
*ഡെന്മാർക്	
*എസ്റ്റോണിയ	
*ഫിൻലാൻഡ്	
*ഫ്രാൻസ്	
*ജർമ്മനി	
*ഗ്രീസ്	
*ഹങ്കറി	
*ഐസ്ലാൻഡ്	
*ഇറ്റലി	
*ലാത്വിയ	
*ലീച്ചെൻസ്റ്റെൻ	
*ലിതുവാനിയ	
*ലക്സംബെഗർഗ്	
*മാൾട്ട	
*നെതെർലാൻഡ്സ്	
*നോർവെ	
*പോളണ്ട്	
*പോർചുഗൽ	
*സ്ലൊവാക്യ	
*സ്ലൊവേന്യ	
*സ്പെയ്ൻ	
*സ്വീഡൻ	
*സ്വിറ്റ്സ്ർലാൻഡ്	
*മൊണോകൊ	
*സാൻ മരീനൊ	
*വത്തിക്കാൻ സിറ്റി	
*ക്രൊയേഷ്യ

വർഗ്ഗം:യൂറോപ്പിന്റെ ഭൂമിശാസ്ത്രം
വർഗ്ഗം:അന്താരാഷ്ട്ര യാത്രാ രേഖകൾ
വർഗ്ഗം:അതിർത്തികൾ
വിക്രം കുമാർ

ഒരു ഇന്ത്യൻ ചലച്ചിത്ര സംവിധായകനും തിരക്കഥാകൃത്തുമാണ് **വിക്രം കെ. കുമാർ**. തമിഴ്, തെലുങ്ക്, ഹിന്ദി ഭാഷകളിലെ വിജയചിത്രങ്ങളിലൂടെയാണ് ഇദ്ദേഹം പ്രശസ്തനായത്. തെലുങ്കിലെ സൂപ്പർ ഹിറ്റുകളായ *ഇഷ്ടം*, *മനം*,
തമിഴിൽ മാധവൻ നായകനായ *യാവരും നലം*, സൂര്യ നായകനായ *[[24 (തമിഴ് ചലച്ചിത്രം)|24]]* എന്നിവയാണ് ഇദ്ദേഹം സംവിധാനം ചെയ്ത പ്രധാന ചിത്രങ്ങൾ.

## ചലച്ചിത്രജീവിതം
ചെന്നെയിലെ മദ്രാസ് ക്രിസ്ത്യൻ കോളേജിലെ ബിരുദപഠനത്തിനു ശേഷം 1997 ഏപ്രിലിൽ പ്രിയദർശന്റെ *[[ചന്ദ്രലേഖ]]* എന്ന ചിത്രത്തിൽ സഹസംവിധായകനായാണ് വിക്രമിന്റെ ചലച്ചിത്രജീവിതം ആരംഭിക്കുന്നത്. *ദോലി സജാ കേ രഹ്ന*, *ഹെരാ ഫെൻ* എന്നീ ചിത്രങ്ങളിലും പ്രിയദർശനോടൊപ്പം പ്രവർത്തിച്ചു. 1998-ൽ *സൈലന്റ് സ്ക്രീം* എന്ന ചിത്രമാണ് വിക്രം സംവിധാനം ചെയ്ത ആദ്യ ചലച്ചിത്രം. ഈ ചിത്രത്തിന് മികച്ച വിദ്യാഭ്യാസ ചലച്ചിത്രത്തിനുള്ള ദേശീയ പുരസ്കാരം ലഭിച്ചിരുന്നു..

2001-ൽ *ഇഷ്ടം* എന്ന തെലുങ്ക് ചിത്രം സംവിധാനം ചെയ്തതിലൂടെ ടോളിവുഡിലേക്കു പ്രവേശിച്ചു. ശ്രിയ ശരണിന്റെയും ആദ്യ ചിത്രമായിരുന്നു ഇത്. തമിഴിൽ മാധവനെ നായകനാക്കി വിക്രം സംവിധാനം ചെയ്ത *യാവരും നലം* എന്ന സൈക്കോളജിക്കൽ ഹൊറർ ചലച്ചിത്രം ഏറെ പ്രേക്ഷകശ്രദ്ധ നേടിയിരുന്നു. 2014-ൽ *മനം* എന്ന ചിത്രത്തിലൂടെ മികച്ച തെലുങ്ക് സംവിധായകനുള്ള ഫിലിംഫെയർ സൗത്ത് പുരസ്കാരം സ്വന്തമാക്കി. 2016-ൽ സൂര്യയെ നായകനാക്കി വിക്രം സംവിധാനം ചെയ്ത ശാസ്ത്രസാങ്കല്പിക ചിത്രമായ *[[24 (തമിഴ് ചലച്ചിത്രം)|24]]*ഉം നിരൂപകശ്രദ്ധ നേടി.

## ചലച്ചിത്രങ്ങൾ

## പുരസ്കാരങ്ങൾ
;ദേശീയ ചലച്ചിത്രപുരസ്കാരം
* മികച്ച വിദ്യാഭ്യാസ ചലച്ചിത്രം - *സൈലന്റ് സ്ക്രീം* (1998)

;ഫിലിംഫെയർ പുരസ്കാരം
* മികച്ച തെലുങ്ക് സംവിധായകനുള്ള ഫിലിംഫെയർ സൗത്ത് പുരസ്കാരം - *മനം* (2014)

## അവലംബം

വർഗ്ഗം:തമിഴ്‌ ചലച്ചിത്രസം‌വിധായകർ
വർഗ്ഗം:തമിഴ് തിരക്കഥാകൃത്തുക്കൾ
വർഗ്ഗം:തെലുഗു ചലച്ചിത്രസം‌വിധായകർ
വർഗ്ഗം:ദേശീയ ചലച്ചിത്ര അവാർഡ് ലഭിച്ചവർ
വർഗ്ഗം:1975-ൽ ജനിച്ചവർ
ഹം ആപ്കെ ഹെ കോൻ

1994 ൽ പുറത്തിറങ്ങിയ ഹിന്ദി ചലച്ചിത്രമാണ്***ഹം ആപ്കേ ഹെ കോൻ..!*** (***HAHK***; ). രാജശ്രീ പ്രൊഡക്ഷൻസ് നിർമിച്ച ഈ ചലച്ചിത്രത്തിന് രചനയും സംവിധാനവും നിർവഹിച്ചത് സൂരജ് ആർ. ബാർജാത്യയാണ്. ദീക്ഷിത്തും സൽമാനും പ്രധാന വേഷങ്ങളിലെത്തിയ ചിത്രം പരമ്പരാഗത ഇന്ത്യൻ വിവാഹ ആഘോഷങ്ങളെ പശ്ചാത്തമാക്കിയിരിക്കുന്നു.

ഒരു വിവാഹബന്ധത്തിലൂടെ പരസ്പരം ഒന്നിച്ചു ചേർക്കപ്പെട്ട രണ്ടു കുടുംബങ്ങളിൽ പെട്ടവരാണ് പ്രേമും (സൽമാൻ ഖാൻ) നിഷയും (മാധുരി ദീക്ഷിത്ത്). ആ ബന്ധം അവരെ തീവ്രമായ പ്രണയത്തിലേക്ക് നയിക്കുന്നു. സന്തോഷവും സംഗീതവും നിറഞ്ഞ അവരുടെ ജീവിത്തിലേക്കും കുടുംബത്തിലേക്കും അപ്രതീക്ഷിതമായി വരുന്ന ദുരന്തം അവരുടെ പ്രണയത്തിന് തടസമാകുന്നു.

ബോളിവുഡിൻറെ ചരിത്രത്തിലെ എക്കാലത്തെയും വലിയ പണംവാരി ചിത്രങ്ങളിലൊന്നാണ് ഹം ആപ്കേ ഹേ കോൻ. 100 കോടി കളക്ഷൻ നേടിയ ആദ്യത്തെ ഹിന്ദി ചലച്ചിത്രമാണിത്. 
മികച്ച ചിത്രം, മികച്ച സംവിധായകൻ, മികച്ച നടി ഉൾപ്പെടെ അഞ്ചു ഫിലിം ഫെയർ അവാർഡുകളും മികച്ച ജനപ്രിയ ചിത്രത്തിനുള്ള ദേശീയ അവാർഡും ചിത്രം കരസ്ഥമാക്കി.

## കഥാപാത്രങ്ങളും അഭിനേതാക്കളും

* മാധുരി ദീക്ഷിത് - നിഷ ചൗധരി

* സൽമാൻ ഖാൻ- പ്രേം

* മോഹ് നിഷ് ബാൽ - രാജേഷ്
* രേണുക ഷഹാനേ - പൂജാ ചൗധരി
* അനുപം ഖേർ - പ്രഫ. സിദ്ധാർത്ഥ് ചൗധരി
* റീമാ ലാഗോ - മിസിസ്. ചൗധരി
* അലോക് നാഥ് - കൈലാഷ് നാഥ്

## സംഗീതം
സംഗീതത്തിന് വളരെ പ്രാധാന്യമുള്ള ഹം ആപ്കേ ഹേ കോനിന് ഈണം പകർന്നത് രാംലക്ഷ്മണാണ്. രവീന്ദർ റാവലും ദേവ് കോഹ് ലിയുമാണ് ചിത്രത്തിനായി വരികളെഴുതിയത്. ലതാ മങ്കേഷ്കറും എസ്. പി. ബാലസുബ്രമണ്യവുമാണ് ഗാനങ്ങൾക്ക് ശബ്ദം നൽകിയത്. ചിത്രത്തിലെ 14 ഗാനങ്ങളിൽ 11 ലും ലതാ മങ്കേഷ്കറുടെ അനുഗൃഹീത ശബ്ദം ഇടം നേടി. ബോളിവുഡ് സംഗീത ചരിത്രത്തിൽ തന്നെ ഏറ്റവും വിറ്റഴിഞ്ഞ ആൽബങ്ങളിലൊന്നാണിത്.

## അവലംബം

## കുറിപ്പുകൾ

വർഗ്ഗം:1994-ൽ പുറത്തിറങ്ങിയ ഹിന്ദി ചലച്ചിത്രങ്ങൾ
അക്സെൽ മുൻതെ

**അക്സെൽ മാർട്ടിൻ ഫ്രെഡെറിക് മുൻതെ** (31 October 1857 – 11 February 1949). സ്വീഡിഷ് വംശജനായ ഭിഷഗ്വരൻ.മനോരോഗ വിദഗ്ദ്ധൻ.സാൻ മിഷേലിന്റെ കഥ (The Story of San Michele) എന്ന വിശ്വ വിഖ്യാത കൃതിയുടെ രചയിതാവ്.

## ആദ്യകാലം
ആക്സൽ മുൻതെ സ്വീഡനിലെ ഓസ്കാർഷാമിൽ അദ്ദേഹത്തിന്റെ കുടുംബ വീട്ടിലാണ്  ജനിച്ചത്. യഥാർത്ഥത്തിൽ ഫ്ലെമിഷ് വംശജരായിരുന്നു അദ്ദേഹത്തിന്റെ കുടുംബം പതിനാറാം നൂറ്റാണ്ടിൽ സ്വീഡനിൽ സ്ഥിരതാമസമാക്കി.

## അവലംബം
വർഗ്ഗം:1857-ൽ ജനിച്ചവർ
വർഗ്ഗം:1949-ൽ മരിച്ചവർ
വർഗ്ഗം:ഓർമ്മക്കുറിപ്പുകാർ
വർഗ്ഗം:മനോരോഗ വിദഗ്ദ്ധർ
കിദ്ദിനു

**കിദ്ദിനു** (ജനനം ? മരണം ഓഗസ്റ്റ് 14/330 ബി.സി).ബാബിലോണിയൻ ജ്യോതിശാസ്ത്രജ്ഞൻ.സ്ട്രോബോയും പ്ലിനിയും കിദ്ദിനുവിനെപ്പറ്റി സൂചനകൾ നൽകുന്നുണ്ട്.ബാബിലോണിയൻ നഗരമായ സിപ്പറിലെ ജ്യോതിശാസ്ത്ര വിദ്യാലയത്തിന്റെ തലവനായിരുന്നു കിദ്ദിനു.വിഷുവങ്ങളുടെ അയനചലനത്തിനു ഒരു രൂപരേഖയുണ്ടാക്കിക്കൊണ്ട് കൂടുതൽ കൃത്യമായ ഒരു പദ്ധതിക്ക് ഹിപ്പാർക്കസിന് വഴി തുറന്നു കൊടുത്തത് കിദ്ദിനു ആണ്.ചന്ദ്രനും മറ്റു ഗ്രഹങ്ങൾക്കും സ്ഥിര പ്രവേഗമാണെന്ന പൊതുധാരണ അദ്ദേഹം തിരുത്തി.അവയുടെ ചലനം അസ്ഥിരമാണെന്ന് പ്രസ്താവിക്കുകയും അതു കണ്ടുപിടിക്കനുള്ള സങ്കീർണ്ണമായ രീതികൾ ആവിഷ്കരിക്കുകയും ചെയ്തു.ഇതിലൂടെ കൃത്യമായ ചലനം കണ്ടെത്തുന്നതിന്റെ അടുത്തുവരെ എത്താൻ അദ്ദേഹത്തിനു സാധിച്ചു.

വർഗ്ഗം:ബാബിലോണിയ
വർഗ്ഗം:ജ്യോതിശാസ്ത്രജ്ഞർ
വർഗ്ഗം:ജനിച്ച ദിവസം അറിയാത്ത ജീവചരിത്രലേഖനങ്ങൾ
വർഗ്ഗം:ഓഗസ്റ്റ് 14-ന് മരിച്ചവർ
പഹൽഗാം

**പഹൽഗാം**.ഇന്ത്യയിലെ ഒരു കേന്ദ്രഭരണ പ്രദേശമായ ജമ്മു കാശ്മീരിലെ അനന്ത് നാഗ് ജില്ലയിലെ ഒരു ചെറു പട്ടണമാണ് **പഹൽഗാം**.ഇത് ഒരു ജനപ്രിയ വിനോദ സഞ്ചാര കേന്ദ്രവും ഹിൽ സ്റ്റേഷനുമാണ്.അനന്ത് നാഗിൽ നിന്നും 45 കി.മീ അകലയായി ലിഡെർ നദിയുടെ തീരത്താണ് പഹൽഗാം സ്ഥിതി ചെയ്യുന്നത്.സമുദ്രനിരപ്പിൽ നിന്നും 2200 മീ ഉയരത്തിലാണീ പട്ടണം.അനന്ത് നാഗ് ജില്ലയിലെ ഒരു താലൂക്ക് ആസ്ഥാനവുമാണിവിടം.എല്ലാ വർഷവും ജൂലായ്-ഓഗസ്റ്റ് മാസങ്ങളിൽ നടക്കുന്ന അമർനാഥ് യാത്രയുടെ തുടക്കം പഹൽഗാാമിൽ നിന്നും 16 കി.മീ അകലെയുള്ള ചന്ദൻ വാരിയിൽ നിന്നാണ്.

വർഗ്ഗം:ജമ്മു-കശ്മീരിലെ പട്ടണങ്ങൾ
വർഗ്ഗം:കശ്മീർ
യൂൾ ബ്രിന്നർ

**യൂൾ ബ്രിന്നർ**(Yul Brynner).മുഴുവൻ പേർ- യൂളി ബോറിസോവിച്ച് ബ്രിന്നർ.റഷ്യൻ വംശജനായ വിഖ്യാത അമേരിക്കൻ സിനിമാ നാടക നടൻ. (ജൂലായ് 11, 1920 – ഒക്ടോബർ 10, 1985).1956 ൽ സെസിൽ ബി.ഡെമില്ലെയുടെ പ്രശസ്തമായ ടെൻ കമാൻഡ്മെൻഡ്സ് എന്ന സിനിമയിൽ ഫറൊവ റാമെസെസ് രണ്ടാമനെയും ദ കിംഗ് ആന്റ് ഐ എന്ന ചലച്ചിത്രത്തിൽ സയാമിലെ മോംഗ്കുട് രാജാവിനേയും അവതരിപ്പിച്ചു. 1956 ലെ മികച്ച നടനുള്ള ഓസ്കാർ പുരസ്കാരം ബ്രിന്നർക്ക് ലഭിച്ചു.സവിശേഷമായ ശബ്ദവും മുണ്ഡനം ചെയത ശിരസ്സും അദ്ദേഹത്തിന്റെ വ്യക്തിമുദ്രകളായിരുന്നു.

വർഗ്ഗം:1920-ൽ ജനിച്ചവർ
വർഗ്ഗം:1985-ൽ മരിച്ചവർ
വർഗ്ഗം:അമേരിക്കൻ പൗരത്ത്വം നഷ്ടപ്പെട്ടവർ
വർഗ്ഗം:ശ്വാസകോശാർബുദം ബാധിച്ച് മരിച്ചവർ
വർഗ്ഗം:സോവിയറ്റ് യൂണിയനിൽ നിന്നും അമേരിക്കൻ ഐക്യനാടുകളിലേക്ക് കുടിയേറിയവർ
വർഗ്ഗം:റഷ്യൻ അഭിനേതാക്കൾ
വർഗ്ഗം:മികച്ച നടനുള്ള അക്കാദമി പുരസ്കാരം ലഭിച്ചവർ
ഫെലുദാ

**ഫെലുദാ (Bengali: ফেলুদা) അഥവാ പ്രദോഷ് ചന്ദ്ര മിത്ര അഥവാ പ്രദോഷ്.സി.മിത്തർ**.വിഖ്യാത ബംഗാളി ചലച്ചിത്ര സംവിധായകനും സാഹിത്യകാരനുമായ സത്യജിത് റേ തന്റെ ചില നോവലുകൾക്കും ചെറുകഥകൾക്കുമായി സൃഷ്ടിച്ച കുറ്റാന്വേഷകനായ (private investigator) കഥാപാത്രം.കൊൽക്കൊത്തയിലെ ബാലിഗഞ്ജിലെ രജനി സെൻ റോഡിലുള്ള 21 ആം നമ്പർ വീട്ടിലാണ് ഫെലുദാ താമസിക്കുന്നത്.1965 ൽ സത്യജിത് റേയുടേയും സുഭാഷ് മുഖോപാധ്യയുടേയും നേതൃത്വത്തിൽ പ്രസിദ്ധീകരിച്ചിരുന്ന സന്ദേശ് എന്ന കുട്ടികൾക്കുള്ള മാഗസിനിലാണ് ഫെലുദാ ആദ്യമായി പ്രത്യക്ഷപ്പെടുന്നത്.ഡാർജിലിംഗിലെ സാഹസം (Danger in Darjeeling) എന്നതായിരുന്നു ആ ചെറുകഥ.എല്ലാ കഥകളിലും ഫെലുദായുടെ കൂടെ അദ്ദേഹത്തിന്റെ കസിനായ തപേഷിനേയും കാണം.തപേഷാണ് കഥകളിലെ ആഖ്യാതാവ്.ആറാമത്തെ കഥയായ സൊനാർ കെല്ല(The Golden Fortress)യിൽ റേ, ജടായു എന്ന രസികൻ കഥാപാത്രത്തെ അവതരിപ്പിക്കുന്നു.

വർഗ്ഗം:സാങ്കൽപിക കഥാപാത്രങ്ങൾ
വർഗ്ഗം:സാങ്കൽപിക ഇന്ത്യൻ കഥാപാത്രങ്ങൾ
വർഗ്ഗം:സാങ്കൽപിക കുറ്റാന്വേഷകർ
വില്ലുകാൽ

**വില്ലുകാൽ** , ഇംഗ്ലീഷിൽ  **bow-leggedness** ശാസ്ത്രീയ നാമം **genu varum **  എന്നത് മനുഷ്യശരീരത്തിലെ കാലിനെ ബാധിക്കുന്ന ഒരു അവസ്ഥ അല്ലെങ്കിൽ അസുഖമാണ്. ഈ അവസ്ഥാബാധിതരുടെ കാലുകൾ വില്ലുപോലെ വളഞ്ഞിരിക്കും. നവജാതശിശുക്കളിൽ കാണുന്ന ചെറിയരീതിയിലുള്ള വളവ് മുതൽ റിക്കറ്റ്സ് ബാധിച്ച് മുതിർന്നവരിൽ കാണുന്ന വളവും വില്ലുകാൽ എന്നാണ് അറിയപ്പെടുന്നത്.

## രോഗകാരണങ്ങൾ
നവജാതശിശുക്കളിൽ കാണപ്പെടുന്ന ചെറിയതോതിലുള്ള കാൽ വളവ് ഗർഭാവസ്ഥയിൽ ഉണ്ടാകുന്നതാണ്. ഇത് ശിശുവളരുന്നതോടെ താനെ ശരിയാവാറുണ്ട്. എന്നാൽ ശിശുക്കൾക്ക് റികറ്റ്സി എന്ന അസുഖമോ എല്ലിനെ ബാധിക്കുന്ന മറ്റേതെങ്കിലും അസുഖമോ ബാധിച്ചിട്ടുങ്കിലും ശരിയാര പോഷകങ്ങൾ ലഭിക്കാതിരുന്നാലും കാലിലെ വളവ് മാറിയില്ലെന്നു വരാം.
കുതിരസവാരി സ്ഥിരം ചെയ്യുന്നവർക്കും ജോക്കികൾക്കും ജോലി സംബന്ധമായും തുടയെല്ലിനെ ബാധിച്ചിട്ടുള്ള അപകടം മൂലവും വളവ്  ഉണ്ടാകാം.

### നവജാതശിശുക്കളിൽ
3-4 വയസ്സുവരെയുള്ള കുട്ടികളിൽ ഒരു ചെറിയ പരിധി വരെ കാലുകൾ വളഞ്ഞിരിക്കാറുണ്ട്. ഇങ്ങനെയുള്ള കുട്ടികൾ ഇരിക്കുമ്പോൾ പാദം തമ്മിൽ ചേർന്നിരിക്കുകയും തുടയെല്ലുകളും കാലും പുറത്തേക്ക് വളഞ്ഞിരിക്കുകയും ചെയ്യും. കുട്ടി നിൽകുമ്പോൾ മുട്ടുകൾ തമ്മിൽ ചേർത്തു വച്ചാലും അതിനു കീഴെയുള്ള ഭാഗത്തിനു വില്ലു പോലെ വളവ് കാണപ്പെടാം. നവജാത ശിശുവിന്റെ ആദ്യവർഷങ്ങളിൽ ഈ അവസ്ഥക്ക് മാറ്റമുണ്ടായി കാലുകൾ നിവർന്നു വരുന്നു. 

## ബന്ധപ്പെട്ട മറ്റു രോഗങ്ങൾ
*വക്രപാദം അഥവാ ചുരുട്ടുകാൽ 
*നോക്ക് നീസ്

## റഫറൻസുകൾ
ജർമനിയിലെ പൊതുസർക്കാർ

**ജനറൽ ഗവണ്മെന്റ്** അല്ലെങ്കിൽ **General Governorate** (, , ), എന്നത്  ഹിറ്റ്‌ലറുടെ നാസി ജർമനി രണ്ടാം ലോകമഹായുദ്ധത്തിന്റെ ആരംഭത്തിൽ പോളണ്ട് കയ്യേറിയതിനുശേഷം പോളണ്ടിന്റെയും യുക്രെയിനിന്റെയും ഭാഗങ്ങൾ കൂട്ടിച്ചേർത്ത് ഉണ്ടാകിയ ഒരു ഭൂവിഭാഗമാണ്.

## അവലംബം

## പുറത്തേക്കുള്ള കണ്ണികൾ
ക്രിൽ

**'ക്രിൽ** ഒരു ചെറു സമുദ്രജല ജീവിയാണ്. ഫൈലം ആർത്രൊപോഡയിൽ ക്രസ്റ്റേഷ്യൻ എന്ന കുടുംബത്തിലെ അംഗമാണ്. കാഴ്ചയിൽ ചെമ്മീൻ പൊലെയാണ് ഈ ജീവി. നോർവീജിയൻ ഭാഷയിലെ കുഞ്ഞു മീൻ എന്നർത്ഥമുള്ള ക്രിൽ എന്ന പദത്തിൽ നിന്നാണ് ഈ വാക്കിന്റെ ഉത്ഭവം. ഭക്ഷ്യശൃംഖലയിലെ ഒരു പ്രധാന കണ്ണിയാണ് ക്രില്ലുകൾ. അവ ഫൈറ്റൊപ്ലാംഗ്ടണുകളെയും സുവൊപ്ലാംഗ്ടണുകളെയും ഭക്ഷിക്കുന്നു.പെൻഗ്വിനുകളുടേയും നിരവധി വലിയ മീനുകളുടെയും പ്രിയപ്പെട്ട ആഹാരമാണ് ക്രില്ലുകൾ.

## അവലംബം
വർഗ്ഗം:സമുദ്രജീവികൾ
വർഗ്ഗം:ക്രസ്റ്റേഷ്യനുകൾ
വർഗ്ഗം:ജൈവദീപ്തി പ്രകടിപ്പിക്കുന്ന ജന്തുക്കൾ
കവിയാർ

മത്സ്യമുട്ടകൊണ്ടുള്ള ഒരു വിശിഷ്ട ഭോജ്യമാണ് **കവിയാർ**.ഉപ്പിലിട്ടു പാകപ്പെടുത്തിയ മീൻ മുട്ടകൾ ഉപയോഗിച്ച് തയ്യാറാക്കുന്നു.അസിപെൻസിറിഡെ ( Acipenseridae) കുടുംബത്തിലെ മീനുകളുടെ മുട്ടകളും അണ്ഡാശയങ്ങളുമാണ് കവിയാർ തയ്യാറാക്കുവാൻ ഉപയോഗിക്കുന്നത്.മുട്ടകൾ പാസ്ചറൈസ് ചെയ്തവയോ അല്ലാത്തവയോ(Fresh) ആകാം.പാസ്ചറൈസ് ചെയ്ത മുട്ടകളുടെ ഭക്ഷ്യ/സാമ്പത്തിക മൂല്യം പാസ്ചറൈസ് ചെയ്യാത്തവയെ അപേക്ഷിച്ച് കുറവാണ്.
പരമ്പരാഗതമായി കാസ്പിയൻ കടലിലേയോ കരിങ്കടലിലേയോ സ്റ്റർജിയൻ മത്സ്യങ്ങളുടെ മുട്ടകൾ ഉപയോഗിച്ച് തയ്യർ ചെയ്യുന്ന വിഭവത്തെ മാത്രമെ കവിയാർ എന്ന് വിവക്ഷിച്ചിരുന്നുള്ളൂ.(ബെലുഗ,ഒസ്സെറ്റ്ര കവിയാറുകൾ).എന്നാൽ ഇന്ന് സാൽമൺ,കാർപ്പ്,ട്രൗട്ട് തുടങ്ങിയ മറ്റു സ്റ്റർജിയൻ മത്സ്യങ്ങളുടെ മുട്ടകളുപയോഗിച്ച് തയ്യാർ ചെയ്യുന്ന കവിയാറുകളും അംഗീകരിക്കപ്പട്ടിരിക്കുന്നു.

## അവലംബം

വർഗ്ഗം:മത്സ്യവിഭവങ്ങൾ
വർഗ്ഗം:ഫ്രഞ്ച് പാചകം
വർഗ്ഗം:കടൽ ഭക്ഷ്യവിഭവങ്ങൾ
വർഗ്ഗം:ഇറാനിയൻ പാചകം
കൊഫ്ത

ദക്ഷിണേഷ്യയിലും മദ്ധ്യേഷ്യയിലും ബാൾക്കൻ രാജ്യങ്ങളിലും പ്രചാരത്തിലുള്ള സവിശേഷമായ ഒരു കൂട്ടം മാംസ വിഭവങ്ങളെയാണ് **കൊഫ്ത** എന്ന പദം കൊണ്ട് വിവക്ഷിക്കുന്നത്.കൊത്തിയരിഞ്ഞതോ അരച്ചതോ ആയ മാംസം  (സാധാരണയായി കോഴി,ആട്,ബീഫ്,പോർക് എന്നിവ)ചെറു ഗോളങ്ങളായി ഉരുട്ടിയെടുത്ത ശേഷം മസാലകളൂം സുഗന്ധദ്രവ്യങ്ങളും ഉള്ളി തുടങ്ങിയ പച്ചക്കറികളും ചേർത്താണ് സാധാരണയായി കൊഫ്ത തയ്യാറക്കുന്നത്.ഉത്തരേന്ത്യയിൽ ഉരുളക്കിഴങ്ങ്,ചുരക്ക,പനീർ എന്നിവ ഉപയോഗിച്ച് വെജിറ്റേറിയൻ കോഫ്ത തയ്യാറാക്കുന്നുണ്ട്.

## ചിത്രശാല

File:Koofteh tabrizi.jpg|thumb|*[[Tabriz köftesi]]* is a regional variation from Iran, which contains yellow split peas in addition to the minced meat.
File:Akcaabatkofte.jpg|thumb|*[[Akçaabat meatballs|Akçaabat köftesi]]* from Akçaabat, a famous dish in Turkish cuisine.
File:Paneer Kofta Curry - Kolkata 2011-09-20 5425.JPG|thumb|225px|In Kolkata (Calcutta), kofta is often made from paneer.
File:Kofte Chawal from India.jpg|thumb|225px|Vegetable kofta curry, served with boiled rice in India.
File:EgFoodKofta.jpg|thumb|Egyptian kofta, prepared as "fingers" in the typical Arab world style, is served in a pita with French fries and salad.
File:Fish Kofta..JPG|thumb|Fish kofta curry, served in Pakistan.


## അവലംബം

വർഗ്ഗം:ഇന്ത്യൻ ഭക്ഷണവിഭവങ്ങൾ
റിമ്പ ശിവ

ഹിന്ദുസ്ഥാനിസ്സംഗീതരീതിയിൽ തബല വായിക്കുന്ന ഒരു കലാകാരിയാണ് **റിമ്പ ശിവ (Rimpa Siva)**. ഫാറൂഖാബാദ് ശൈലിയിൽ തബല വായിക്കുന്ന റിമ്പയെ പിതാവ് പ്രൊഫ:സ്വപൻ ശിവ തന്നെയാണ് തബല വായിക്കാൻ പഠിപ്പിച്ചത്. 1999 -ലെ ഫ്രഞ്ചിലെ *റിമ്പ ശിവ:തബലയിലെ രാജകുമാരി* എന്ന ഡോക്യുമെന്ററി ഇവരെക്കുറിച്ചാണ്.

## അവലംബം

## പുറത്തേക്കുള്ള കണ്ണികൾ
*
* ഹിന്ദു പത്രത്തിൽ വന്ന റിപ്പോർട്ട്

വർഗ്ഗം:തബല വിദ്വാന്മാർ
വർഗ്ഗം:ഇന്ത്യൻ ശാസ്ത്രീയസംഗീതം
വർഗ്ഗം:1986-ൽ ജനിച്ചവർ
വർഗ്ഗം:ജീവിച്ചിരിക്കുന്നവർ
ഭാരതീയ ശാസ്ത്രീയസംഗീതം

ഇന്ത്യൻ ഉപഭൂഖണ്ഡത്തിലെ കലാസംഗീതമാണ് **ഭാരതീയ ശാസ്ത്രീയസംഗീതം (Indian classical music)** എന്ന് അറിയപ്പെടുന്നത്. ഇന്ത്യൻ ശാസ്ത്രീയസംഗീതത്തിന്റെ ഉറവിടം വേദങ്ങളിലാണ്. ഇതിന് രണ്ട് പ്രധാന പാരമ്പര്യങ്ങളുണ്ട്: ഉത്തരേന്ത്യൻ ക്ലാസിക്കൽ സംഗീത പാരമ്പര്യം ഹിന്ദുസ്ഥാനി ശാസ്ത്രീയ സംഗീതം എന്നും ദക്ഷിണേന്ത്യൻ ക്ലാസിക്കൽ സംഗീത പാരമ്പര്യം കർണ്ണാടകസംഗീതം എന്നും അറിയപ്പെടുന്നു.
## അവലംബം

## പുറത്തേക്കുള്ള കണ്ണികൾ

വർഗ്ഗം:ശാസ്ത്രീയസംഗീതം
സുവോളജിക്കൽ സർവെ ഓഫ് ഇന്ത്യ

ജന്തുശാസ്ത്ര ഗവേഷണ രംഗത്തെ ഇന്ത്യയിലെ പ്രമുഖ സ്ഥാപമനാണ് സുവോളജിക്കൽ **സർവെ ഓഫ് ഇന്ത്യ** (Zoological Survey of India (ZSI)) 1916 ജൂലൈ 1 ന് ഇന്ത്യയിലെങ്ങും ജന്തുശാസ്ത്ര മേഖലയിൽ സർവേ, പര്യവേഷണം, ഗവേഷണം എന്നിവ പ്രോത്സാഹിപ്പിക്കുക എന്ന ഉദ്ദേശത്തോടു കൂടി  കൽകട്ടയിലാണ് ഈ സ്ഥാപനം തുടങ്ങിയത്. ഭാരത സർക്കാറിന്റെ പരിസ്ഥിതി, വനം, കാലാവസ്ഥ വ്യതിയാന മന്ത്രാലയത്തിനു കീഴിലാണ് ഇതിന്റെ പ്രവർത്തനങ്ങൾ നിയന്ത്രിക്കുന്നത്. 



## ചരിത്രം
ലഘുചിത്രം|ഇന്ത്യൻ ഗൗർ (BOS gaurus) ZSI യുടെ ഭാഗ്യചിഹ്നം. അവലംബം: ZSI ലൈബ്രറി പെയിന്റിങ് ശേഖരം
1784 ൽ ജനുവരി 15ന് സർ വില്ല്യം ജോൺസ് ബംഗാൾ ഏഷ്യാറ്റിക് സൊസൈറ്റി രൂപൂകരിച്ച കാലം തൊട്ടാണ് ZSIയുടെ ചരിത്രം ആരംഭിക്കുന്നത്. 1875 ൽ രൂപം കൊണ്ട  ഇന്ത്യൻ മ്യൂസിയത്തിന്റേയും ജിയോളജിക്കൽ സർവേ ഓഫ് ഇന്ത്യയുടേയും സുവോളജിക്കൽ സർവെ ഓഫ് ഇന്ത്യയുടേയും മാതൃ സ്ഥാപനമായി കണക്കാക്കുന്നത് വില്ല്യം ജോൺസ് രൂപം നൽകിയ ഏഷ്യാറ്റിക് സൊസൈറ്റിയെ ആണ്. സർ വില്ല്യം ജോൺസിന്റെ സ്വപ്നത്തിന്റെ 


ലഘുചിത്രം|സർ വില്ല്യം ജോൺസ്

## അവലംബം

വർഗ്ഗം:ജൈവവൈവിധ്യം
വർഗ്ഗം:ഇന്ത്യയിലെ ജന്തുജാലം
വർഗ്ഗം:ഇന്ത്യയിലെ ഗവേഷണ സ്ഥാപനങ്ങൾ
കാവ

പടിഞ്ഞാറൻ പസഫിക് രാഷ്ട്രങ്ങളിൽ(ഫിജി,സമോവ,ടോംഗ,വന്വാട്ടു) ധാരാളമായി കൃഷി ചെയ്തു വരുന്ന ഒരു നാണ്യവിളയാണ് **കാവ** അഥവാ **കാവ-കാവ**. . കാവലാൿറ്റോണുകൾ എന്നറിയപ്പെടുന്ന ഒരു കൂട്ടം സംയുക്തങ്ങൾ ഈ ചെടിയിൽ ധാരാളമായി കാണപ്പെടുന്നു. ഈ സസ്യത്തിന്റെ വേരുകൾ ഉപയോഗിച്ച് ഉണ്ടാക്കുന്ന പാനീയം ഒരു നല്ല അനസ്തകികവും പ്രശാന്തകവുമാണ്( anesthetic & sedative).കൂടാതെ ഇത് പല വ്യക്തികളിലും ആത്മീയ ഉണർവും ആഹ്ലാദവും ഉളവാക്കുന്നതായി അനുഭവപ്പെടുന്നുണ്ട്.മനസ്സിന്റെ സ്ഥിരതയും വ്യക്തതയും നഷ്ടപ്പെടാതെ മനസ്സിന്റെ പിരിമുറുക്കം കുറ്ക്കുവാനായാണ് ആളുകൾ പ്രധാനമായും കാവ ഉപയോഗിക്കുന്നത്.പോളിനേഷ്യൻ ദ്വീപുകളായ ഹവായ്,ഫിജി,സമോവ,ടോംഗ,വന്വാട്ടു,മൈക്രോനേഷ്യ എന്നിവിടങ്ങളിലെല്ലാം കാവ വ്യാപകമായി ഉപയോഗിക്കപ്പെടുന്നുണ്ട്.സാമൂഹ്യപരമായ പെരുമാറ്റങ്ങളെ സംബന്ധിച്ച് ചില ആളുകളിൽ ഉടലെടുക്കുന്ന പരിഭ്രാന്തി(social anxiety) കുറയ്ക്കാൻ ഒരു ഔഷധമായി കാവ ഉപയോഗിക്കാമെന്ന് ചില പഠനങ്ങൾ സൂചിപ്പിക്കുന്നു.

## അവലംബം

## പുറത്തേക്കുള്ള കണ്ണികൾ

വർഗ്ഗം:വിളകൾ
വർഗ്ഗം:കേരളത്തിലെ സസ്യജാലം
കാഹ്-വ

അഫ്ഘാനിസ്ഥാനിലും പാകിസ്താനിലും ചില മധ്യേഷ്യൻ രാജ്യങ്ങളിലും കാശ്മീർ താഴ്വരയിലും പരമ്പരാഗതമായി ഉപയോഗിച്ചു വരുന്ന ഒരുതരം ചായ(green tea)യാണ് **കാഹ്-വ അഥവാ കാവ**()(Kahwah).കാശ്മീരികൾ ഇത് പ്രാതലിനോടൊപ്പം കഴിക്കുന്നു.തേയില(green tea leaves), കുങ്കുമപ്പൂവിന്റെ കേസരം,കറുവാപ്പട്ട,ഏലം,കാശ്മീരി റോസ് ഇതളുകൾ എന്നിവ ചേർത്ത് തിളപ്പിച്ചാണ് കാവ തയ്യാറാക്കുന്നത്.തുടർന്ന് പഞ്ചസാരയോ തേനോ ചേർക്കുന്നു.ബദാം,വാൾനട്ട് തുടങ്ങിയവയും പൊടിച്ചു ചേർക്കാറുണ്ട്. 
ചെമ്പു കൊണ്ടുള്ള സമോവറിലാണ് പരമ്പരാഗതമായി കാവ തയ്യാർ ചെയ്യുന്നത്.
പലയിടങ്ങളിലും കാവ സദ്യയുടെ ഭാഗമായും വിശേഷാവസരങ്ങളിലുമാണ് ഒരുക്കുന്നത്.
മലബാറിൽ ഉച്ചഭക്ഷണത്തിനു ശേഷം (ബിരിയാണി) കാവ കഴിക്കുന്നത് പതിവായിട്ടുണ്ട്.
വോൾ സോയിങ്ക

**വോൾ സോയിങ്ക**.(ജനനം 13 ജൂലായ് 1934).നൈജീരിയൻ നാടകകൃത്തും കവിയും.1986 ലെ സാഹിത്യത്തിനുള്ള നോബൽ പുരസ്കാരം ലഭിച്ചു. ഈ പുരസ്കാരത്തിന് അർഹനാകുന്ന ആദ്യ ആഫ്രിക്കകാരനാണ് അദ്ദേഹം.
## അവലംബം

വർഗ്ഗം:സാഹിത്യത്തിനുള്ള നോബൽ സമ്മാന ജേതാക്കൾ
വർഗ്ഗം:1934-ൽ ജനിച്ചവർ
രത്തൻ തിയം

**രത്തൻ തിയം**.(ജനനം 20 ജനുവരി 1948).മണിപ്പൂർ സ്വദേശിയായ നാടക കൃത്തും സംവിധായകനുമാണ് രത്തൻ തിയം.1987 ൽ സംഗീത നാടക അക്കാഡമി അവാർഡും 2005 ൽ കാളിദാസ സമ്മാനവും ലഭിച്ചു.ഭാരതീയ നാടക വേദിയുടെ തനിമയ്ക്കായി പ്രയത്നിക്കുന്ന കലാകാരനാണ് ഇദ്ദേഹം.ഇപ്പോൾ നാഷണൽ സ്കൂൾ ഓഫ് ഡ്രാമയുടെ അധ്യക്ഷനായി പ്രവർത്തിച്ചു വരുന്നു.
## അവലംബം

വർഗ്ഗം:സംഗീത നാടക അക്കാദമി പുരസ്കാരം ലഭിച്ചവർ
വർഗ്ഗം:1948-ൽ ജനിച്ചവർ
ചുരുട്ടുകാൽ

**ചുരുട്ടുകാൽ** അഥവാ **വക്രപാദം** എന്നത് കുട്ടികളിൽ ജന്മനാ ഉണ്ടാകാവുന്ന ഒരു അവസ്ഥയാണ്. ഇംഗ്ലീഷ് : **Club foot** or **clubfoot** ശാസ്ത്രീയനാമം: **congenital talipes equinovarus** (**CTEV**) (കൺജെനിറ്റൽ ടാലിപെസ് എക്വിനൊവാരുസ്). കുതിരയുടെ പാദങ്ങൾ പോലെ വളഞ്ഞിരിക്കുന്നതുകൊണ്ടാണ് ശാസ്ത്രീയനാമത്തിലെ എക്വിനോവാരസ് എന്ന പ്രയോഗം.  കുട്ടിയുടെ കാലുകൾ രണ്ടും അല്ലെങ്കിൽ ഒന്നുമാത്രമായും ഈ അവസ്ഥ കാണപ്പെടുന്നു. ബാധിതമായ കാലിനു കണങ്കാൽ ഭാഗത്തായി ഉള്ളിലേക്ക് വളവ് ഉണ്ടാകുന്നു. ശാസ്ത്രീയമായ രീതിയിൽ ചികിത്സിച്ചാൽ പെട്ടെന്നു മാറാവുന്ന ഒരു അവസ്ഥയാണിത്. 

വളരെ അപൂർവമായി കണ്ടുവരുന്ന ഈ അവസ്ഥ 1000 കുട്ടികളിൽ ഒരാൾക്ക് ഉണ്ടാകാമെന്നു കണക്കാക്കപ്പെടുന്നു. ഇതിൽ പകുതിയോളം പേർക്ക് രണ്ടു കാലുകളിലും ബാധിക്കപ്പെടുന്നു. ആൺകുട്ടികളിൽ ഇതിനുള്ള സാധ്യത പെൺകുട്ടികളെ അപേക്ഷിച്ച് പതിന്മടങ്ങാണ്. മനുഷ്യരിൽ മാത്രമല്ല ചില മൃഗങ്ങളിലും പ്രത്യേകിച്ച് കുതിരകളിലും ഇതേ പോലുള്ള അവസ്ഥ കാണപ്പെടുന്നുണ്ട്. മനുഷ്യരുടേതു പോലെ വളഞ്ഞപാദമല്ലെങ്കിലും വശങ്ങളിലേക്ക് ചരിഞ്ഞ കാലുകൾ ആണിതിന്റെ പ്രത്യേകത.

## ജനിതകശാസ്ത്രം
വക്രപാദം അഥവാ ചുരുട്ടുകാൽ ആദ്യമായി രേഖപ്പെടുത്തിക്കാണുന്നത് ഹിപ്പോക്രേറ്റസ് ആണ്. ക്രി.വ. 400 കളിൽ അദ്ദേഹം ഇതിനു ശാസ്ത്രീയ വിശധീകരണം നൽകാൻ പ്രയത്നിച്ചതായി കാണുന്നു. എന്നാൽ ഇന്നു വരെ ചുരുട്ടുകാലിന്റെ മൂലകാരണത്തിനെക്കുറിച്ചു നിരവധി കാരണങ്ങൾ ഉന്നയിക്കപ്പെട്ടിട്ടുണ്ടെങ്കിലും വ്യക്തമായ ശാസ്ത്രീയ വിശദീകരണം അനന്യമാണ്." പാരമ്പര്യ-ജനിതക കാരണങ്ങളും പ്രസവസമയത്തുണ്ടാകുന്ന ചില പ്രത്യേകതളും ഗർഭിണിക്കു ലഭിക്കുന്ന പോഷകങ്ങളുടെ പ്രത്യേകതകളും കാരണങ്ങളായി ചൂണ്ടിക്കാണിക്കപ്പെടുന്നു.

## റഫറൻസുകൾ
ഹാവിയേർ സോട്ടോമേയർ

ക്യൂബക്കാരനായ ഒരു മുൻ ഹൈജമ്പ് താരമാണ് **ഹാവിയേർ സോട്ടോമേയർ സനാബ്രിയ (Javier Sotomayor)**. (ജനനം 13 ഒക്ടോബർ 1967). ഹൈജമ്പിൽ നിലവിലുള്ള ലോകറെക്കൊഡ് ഇദ്ദേഹത്തിന്റെ പേരിലാണ്.1990 -കളിലെ പ്രമുഖനായ ഹൈജമ്പറായിരുന്നു സോട്ടോമേയർ. 1992 -ലെ ബാർസിലോണ ഒളിമ്പിക്സിൽ സ്വർണ മെഡൽ കരസ്ഥമാക്കി.1993 -ൽ സ്പെയിനിലെ സാലാമാങ്ക ട്രാക്ക് മത്സരങ്ങളിൽ 2.45 മീറ്റർ(8 അടി 1/4 ഇഞ്ച്) എന്ന നിലവിലെ ലോകറെക്കൊഡ് സ്ഥാപിച്ചു. ഹൈജമ്പിൽ എട്ടടി പൊക്കം തരണം ചെയ്ത ഭൂമിയിലെ ഏക വ്യക്തിയാണ് ഇദ്ദേഹം. സോട്ടോമേയർ എക്കാലത്തേയും മികച്ച ഹൈജമ്പറായി വിശേഷിപ്പിക്കപ്പെടുന്നു. 2001 -ൽ വിരമിച്ചു.

## അവലംബം

## പുറത്തേക്കുള്ള കണ്ണികൾ

വർഗ്ഗം:കായിക താരങ്ങൾ - അപൂർണ്ണലേഖനങ്ങൾ
വർഗ്ഗം:1967-ൽ ജനിച്ചവർ
വർഗ്ഗം:ഹൈ ജമ്പ് താരങ്ങൾ
വർഗ്ഗം:ക്യൂബൻ കായികതാരങ്ങൾ
ചിത്രവീണ

കർണ്ണാടകസംഗീതത്തിൽ ഉപയോഗിക്കുന്ന 21 തന്ത്രികളുള്ള ഒരു സംഗീത ഉപകരണമാണ്  **ചിത്രവീണ** അഥവാ **ഗോട്ടുവാദ്യം**.
**ഹനുമദ് വീണ**, **മഹാ നാടക വീണ** എന്നീ പേരുകളുമുണ്ട്.

വർഗ്ഗം:വാദ്യോപകരണങ്ങൾ
വർഗ്ഗം:തന്ത്രിവാദ്യങ്ങൾ
ടെക്നോളജിക്കൽ സിംഗുലാരിറ്റി

മനുഷ്യബുദ്ധിയോട് തുലനം ചെയ്യാവുന്ന രീതിയിൽ ക്രിത്രിമബുദ്ധി വികാസം പ്രാപിക്കുന്നു കാലമാണ് **ടെക്നോളജിക്കൽ സിംഗുലാരിറ്റി** എന്നത് കൊണ്ട് ഉദ്ദേശിക്കുന്നത്.ടെക്നോളജിക്കൽ സിംഗുലാരിറ്റി എന്ന് പറയുന്ന ഈ പ്രതിഭാസം എന്ന് പൂർണ്ണമായും  യാഥാർത്യമാകുമെന്ന് കൃത്യമായി പ്രവചിക്കാനാവിലെങ്കിലും സാങ്കേതികവിദ്യയുടെ അതിവേഗത്തിലുളള മാറ്റം കണക്കാക്കിയാൽ 2045-ഓടെ ഇത് പ്രതീക്ഷിക്കാവുന്നതാണ് എന്ന് വിദഗ്ദ്ധർ പറയുന്നു.
എല്ലാ മേഖലകളിലും അടിമുടി മാറ്റമായിരിക്കും ടെക്നോളജിക്കൽ സിംഗുലാരിറ്റി കൊണ്ടുവരുക.നൂതനമായ കണ്ടുപിടിത്തങ്ങളിലേക്കും ഇതുവരെ കഴിയാത്ത പ്രശ്നപരിഹാരങ്ങൾക്കും ടെക്നോളജിക്കൽ സിംഗുലാരിറ്റി യുഗത്ത് പരിഹാരമാകും എന്ന് വിശ്വസിക്കപ്പെടുന്നു.
## അവലംബം

## ബാഹ്യ ലിങ്കുകൾ

* The Coming Technological Singularity: How to Survive in the Post-Human Era (on Vernor Vinge's web site, retrieved Jul 2019)
* Intelligence Explosion FAQ by the Machine Intelligence Research Institute
* Blog on bootstrapping artificial intelligence by 
* *[http://hplusmagazine.com/2011/03/07/why-an-intelligence-explosion-is-probable/ Why an Intelligence Explosion is Probable] * (Mar 2011)
* *[https://medium.com/@francois.chollet/the-impossibility-of-intelligence-explosion-5be4a9eda6ec Why an Intelligence Explosion is Impossible]* (Nov 2017)

വർഗ്ഗം:അന്ത്യാവസ്ഥാസിദ്ധാന്തം
വർഗ്ഗം:കൃത്രിമബുദ്ധി
വർഗ്ഗം:ശാസ്ത്രത്തിനെതിരായ വിമർശനങ്ങൾ
വർഗ്ഗം:ഭാവി പഠനം
ഉദ്യാനപാലകൻ

ഹരികുമാറിന്റെ സംവിധാനത്തിൽ മമ്മൂട്ടി നെടുമുടി വേണു കലാഭവൻ മണി കാവേരി 

എന്നിവർ പ്രധാനവേഷങ്ങളിൽ അഭിനയിച്ച് 1996-ൽ പുറത്തിറങ്ങിയ മലയാളചലച്ചിത്രമാണ്  **ഉദ്യാനപാലകൻ**. 

## അഭിനേതാക്കൾ
* മമ്മൂട്ടി - സുധാകരൻ നായർ
* കാവേരി - ഇന്ദു
* രേഖ മോഹൻ - സുമ
* നെടുമുടി വേണു - ഗോപാലേട്ടൻ
* ഒടുവിൽ ഉണ്ണികൃഷ്ണൻ  - ഗോവിന്ദ മേനോൻ
* കലാഭവൻ മണി - ജോസ്
* ബിജു മേനോൻ - മോഹൻ
* റിസബാവ - ഇന്ദുവിന്റെ അച്ചൻ
* വൽസല മേനോൻ - ഇന്ദുവിന്റെ മുത്തശ്ശി
* രവി വള്ളത്തോൾ - ഇന്ദുവിൻ്റെ അമ്മാവൻ
* ബിന്ദു പണിക്കർ - ഗോപാലേട്ടന്റെ ഭാര്യ
* മാമുക്കോയ - വിവാഹ ദല്ലാൾ
* പൊന്നമ്മ ബാബു - ശാന്ത - സുധാകരൻ നായരുടെ പെങ്ങൾ
* കൊച്ചിൻ ഹനീഫ -ഗംഗാധരൻ - ശാന്തയുടെ ഭർത്താവ്
* കൃഷ്നപ്രസാദ് - ശാന്തയുടെ മകൻ
* ചാന്ദിനി ഷാജു - സുമിത്ര
* ശിവജി - സുമിത്രയുടെ അച്ചൻ
* ലക്ഷ്മി കൃഷ്നമൂർത്തി - സുധാകരൻ നായരുടെ അമ്മ
* ചേർത്തല ലളിത

## ഗാനങ്ങൾ
* മയ്യഴിപ്പുഴ ഒഴുകി...
* ഏകാന്തരാവിൽ...
* പനിനീർ പൂവിതളിൽ...

## പുറത്തേക്കുള്ള കണ്ണികൾ
വർഗ്ഗം:മമ്മൂട്ടി അഭിനയിച്ച ചലച്ചിത്രങ്ങൾ
വർഗ്ഗം:1996-ൽ പുറത്തിറങ്ങിയ മലയാളചലച്ചിത്രങ്ങൾ
വയ്ക്കോൽ

ധാന്യച്ചെടികളുടെ കൃഷിയിൽ നിന്നുണ്ടാകുന്ന ഒരു ഉപോല്പ്പന്നമാണ് വയ്ക്കോൽ അഥവാ **കച്ചി**. കേരളത്തിൽ കൂടുതലായി ഇത് നെൽകൃഷിയിലൂടെയാണ്  ലഭ്യമാകുന്നത്. ഗോതമ്പ്, ബാർളി, ഓട്സ്, എന്നീ ധാന്യച്ചെടികളിൽ നിന്നും കൊയ്ത്തിനു ശേഷം വയ്ക്കോൽ ബാക്കിയാവുന്നു. ലോകത്താകമാനം കാർഷിക ഗാർഹ്യ വ്യാവസായിക ചമൽക്കാര ആവശ്യങ്ങൾക്കായി  വിവിധ വിഭാഗത്തിലുള്ള വയ്ക്കോലിന്റെ വിവിധ ഘടകങ്ങൾ ഉപയോഗിച്ചു വരുന്നു.
## നിർമ്മാണം
നെല്ല്, ഗോതമ്പ് തുടങ്ങിയ ധാന്യച്ചെടികളുടെ വിളവെടുപ്പിനു ശേഷം ബാക്കിയാവുന്ന തണ്ടും ഇലകളും കതിരുകളും ചേർന്ന ശിഷ്ടഭാഗമാണ് വയ്ക്കോൽ. ഉണക്കി അടുക്കിയെടുത്ത് ഇത് ദീർഘകാലം സൂക്ഷിക്കുന്നു. മണ്ണിൽ വേരുകളും കാണ്ഢത്തിന്റെ ഒരു ചെറിയ ഭാഗവും നിലനിർത്തി ബാക്കിഭാഗം മൂർച്ചയുള്ള ആയുധം കൊണ്ടോ യന്ത്രസഹായത്താലോ മുറിച്ചെടുക്കുന്നു. ശേഷം, ധാന്യച്ചെടികളാണെങ്കിൽ അവയിൽ  നിന്ന് ധാന്യം വേർതിരിച്ചെടുക്കുകയും ബാക്കി ഭാഗം ഇതര ആവശ്യങ്ങൾക്കായി വൈക്കോൽ രൂപത്തിൽ സൂക്ഷിച്ചു വെയ്ക്കുന്നു.
### മറ്റു നിർമ്മാണരീതികൾ

ഭക്ഷ്യധാന്യച്ചെടികൾ കൂടാതെ വിവിധ തരം പുൽച്ചെടികളും വള്ളിച്ചെടികളും പയർവർഗ്ഗങ്ങളും എല്ലാം വൈക്കോൽ രൂപത്തിൽ ഉണക്കിയും ഉണക്കാതെയും രൂപപ്പെടുത്തിയെടുക്കാറുണ്ട്. കേരളത്തിലെ  നെൽപ്പാടങ്ങളിൽ   യന്ത്രവത്‌ക്കരണത്തിന്റെ ഭാഗമായി ഉപയോഗിക്കപ്പെടാതെ പോകുന്ന വയ്ക്കോൽ  ശേഖരിച്ച്‌ സമ്പുഷ്‌ടീകരിച്ച്‌  കട്ടകളാക്കി സൂക്ഷിക്കുന്ന പദ്ധതി ഈയിടെ കേരള സർക്കാർ ആരംഭിച്ചിട്ടുണ്ട്.
ചിലയിടങ്ങളിൽ വൈക്കോൽ നിർമ്മാണത്തിനു വേണ്ടി മാത്രം അനുയോജ്യമായ  പുൽ  ഇനങ്ങൾ  കൃഷിചെയ്യാറുണ്ടെങ്കിലും ഇന്ത്യയിൽ ഇത് പൊതുവേ ഒരു കാർഷിക ഉപോൽപ്പന്നമായാണു പരിഗണിച്ചു വരുന്നത്.

## ഉപയോഗം
കാർഷികം, വ്യവാസയം, കല, സാംസ്ക്കാരികം തുടങ്ങി വൈക്കോൽ അസംസ്കൃതവസ്തുവായി ഉപയോഗിക്കുന്ന മേഖലകൾ നിരവധിയാണ്. ഗൃഹനിർമ്മാണത്തിനും കാലിത്തീറ്റയായും ചിത്രപ്പണികൾക്കായും ഇന്ധനോപയഗത്തിനായും വയ്ക്കോൽ ഉപയോഗിച്ചു വരുന്നു.കേരളത്തിൽ വയ്ക്കോൽ ഉപയോഗിച്ച് നിർമ്മിക്കുന്ന ചിത്രങ്ങളെ കച്ചിപ്പടം എന്ന പേരിൽ അറിയപ്പെടാറുണ്ട്.
## ചിത്രങ്ങൾ

File:Heinaseipaita.jpg|വയ്ക്കോൽ തുറു നിര്മ്മാണം 
File:Heureiter und Heuwender.jpg|വയ്ക്കോൽ തുറു
File:Rechthoekige strobalen, Côte-d'Or.jpg |വയ്‌ക്കോൽകട്ട
File:Kerala Haystack.jpg|വയ്ക്കോൽ തുറു കേരളത്തിൽ നിന്നും 
File:Kerala Haystack.jpg|വയ്ക്കോൽ തുറു കേരളത്തിൽ നിന്നും 
File:Seed packet vithu pothi.jpg|വൈക്കോൽ കൊണ്ട് നിർമ്മിച്ച വിത്ത് പൊതി


## അവലംബം
ഡേവിഡ് ആറ്റൻബറോ

ഇംഗ്ലീഷ് നാച്ചുറലിസ്റ്റും ബ്രോഡ്കാസ്റ്ററുമാണ് **ഡേവിഡ് ആറ്റൻബറോ** **Sir David Frederick Attenborough**  (;  born 8 May 1926). ഏറെ പ്രശസ്തമായ ബി.ബി.സി യിലെ ലൈഫ് പരമ്പര എഴുതി അവതരിപ്പിച്ചത് അദ്ദേഹമാണ്. പ്രശസ്ത ബ്രിട്ടീഷ് സംവിധായകൻ റിച്ചാർഡ് ആറ്റൻബറോയുടെ  സഹോദരനാണ് ഡേവിഡ്.

2002-ൽ നടന്ന ഒരു അഭിപ്രായ സർവേയിൽ അദ്ദേഹത്തെ മഹാന്മാരായ നൂറ് ബ്രിട്ടീഷുകാരിൽ ഒരാളായി തിരഞ്ഞെടുക്കുകയുണ്ടായി.ബ്രിട്ടനിൽ അദ്ദേഹം ഒരു ദേശീയ നിധിയായി കരുതപ്പെടുന്നു.

കഴുത്തിനുതാഴെ വർണ്ണവിശറിയുള്ള   ഓന്ത് ഇനമായ സിറ്റാന ആറ്റൻബറോകിയെ ആദ്യമായി  കേരളത്തിൽ കണ്ടെത്തിയപ്പോൾ. ആറ്റൻബറോയുടെ പേരാണ് നൽകിയിട്ടുള്ളത്.

    2019 ലെ ഇന്ദിരാഗാന്ധി സമാധാന പുരസ്‌കാരത്തിന് അർഹനായി.

## അവലംബം

വർഗ്ഗം:1926-ൽ ജനിച്ചവർ
വർഗ്ഗം:മേയ് 9-ന് ജനിച്ചവർ
വർഗ്ഗം:അജ്ഞേയതാവാദികൾ
വർഗ്ഗം:കലിംഗ പ്രൈസ് ജേതാക്കൾ
വർഗ്ഗം:ലണ്ടനിൽ നിന്നുള്ളവർ
ഡാർവിന്റെ തവള

**ഡാർവിന്റെ തവള**.റൈനോഡെർമാറ്റിഡെ എന്ന ഉഭയജീവി കുടുംബത്തിൽ അംഗമായ ഒരിനം തവള.ശാസ്ത്രീയനാമം: റൈനോഡെർമ ഡാർവിനി. ചിലിയേയും അർജെന്റിനയിലേയും കാട്ടരുവികളിൽ കാണപ്പെടുന്നു.ചാൾസ് ഡാർവിനാണ് ഇവയെക്കുറിച്ച് ആദ്യം പരാമർശിക്കുന്നത്.1841-ൽ ഫ്രെഞ്ച് ജന്തുശാസ്ത്രജ്ഞനായ ആന്ദ്രെ മേരി കോൺസ്റ്റാന്റ് ഡുമെറിലും അദ്ദേഹത്തിന്റെ സഹായിയായിരുന്ന ഗബ്രിയേൽ ബിബ്രോണും ചേർന്ന് വർഗീകരണ ശാസ്ത്ര പ്രകാരം ഈ സ്പീഷീസിനെ വിവരിച്ചു. ആൺ തവളയുടെ സ്വനപേടകത്തിനുള്ളിൽ വാൽമാക്രികൾ വളരുന്നു എന്നതാണ് ഡാർവിന്റെ തവളകളുടെ സവിശേഷത.
## അവലംബം

വർഗ്ഗം:തവളകൾ
മീൻമുട്ടി വെള്ളച്ചാട്ടം (തിരുവനന്തപുരം)

മീൻ‌മുട്ടി വെള്ളച്ചാട്ടം|thumb|right
**മീന്മുട്ടി വെള്ളച്ചാട്ടം**. തിരുവനന്തപുരത്തു നിന്നും 45 കിലോമീറ്റർ ദൂരത്തിൽ സ്ഥിതിചെയ്യുന്നു. വിതുരയിൽ സ്ഥിതി ചെയ്യുന്ന ഈ വെള്ളച്ചാട്ടം വരെ വാഹന ഗതാഗത സൗകര്യം ഇല്ലാത്തതിനാൽ വനത്തിലൂടെ 2 കിലോ മീറ്റർ നടന്നു വേണം വെള്ളച്ചാട്ടത്തിനടുത്തെത്താൻ. മീന്മുട്ടി വെള്ളച്ചാട്ടത്തിന്റെ മുകളിലുള്ള ജലപ്രവാഹത്തിലേയ്ക്ക് ട്രക്ക് വഴി അഗസ്ത്യകൂടത്തിലൂടെ 2 കിലോമീറ്റർ സഞ്ചരിക്കുമ്പോൾ കൊമ്പൈക്കനി വെള്ളച്ചാട്ടം സ്ഥിതിചെയ്യുന്നു.

## അവലംബം

വർഗ്ഗം:കേരളത്തിലെ വെള്ളച്ചാട്ടങ്ങൾ
വർഗ്ഗം:തിരുവനന്തപുരം ജില്ലയിലെ വിനോദസഞ്ചാരകേന്ദ്രങ്ങൾ
ഡയറക്ടറി ഓഫ് ഓപ്പൺ ആക്സസ് ജേ‍ർണൽസ്

ഓപ്പൺ ആക്സെസ് ജേ‍ർണലുകളുടെ ഡയറക്ടറി (പട്ടിക) ഉൾകൊള്ളുന്ന ഒരു വെബ്സൈറ്റാണ് **ഡയറക്ടറി ഓഫ് ഓപ്പൺ ആക്സസ് ജേ‍ർണൽസ്** (DOAJ). യുണൈറ്റഡ് കിങ്ഡം ആസ്ഥാനമായി പ്രവർത്തിക്കുന്ന IS4OA (Infrastructure Services for Open Access) എന്ന സ്ഥാപനമാണ് ഇതു പരിപാലിച്ചു നിലനിർത്തുന്നത്. ഈ ഡയറക്ടറിയിൽ ഉയർന്ന നിലവാരമുള്ള ശാസ്ത്രീയവും പണ്ഡിതോചിതമായ ഓപ്പൺ ആക്സസ് ജേ‍ർണലുകളാണ് ഉൾപ്പെടുത്തുന്നത്.ഇത്തരത്തിലുള്ള ഓപ്പൺ ആക്സസ് ജേ‍ർണലുകളെ ഒരു പ്ലാറ്റ്ഫോമിലേക്ക് കൊണ്ടു വരിക, ആളുകളിലേക്കെത്തിക്കുക, പ്രചരിപ്പിക്കുക, അവയുടെ ഉപയോഗം വർദ്ധിപ്പിക്കുക എന്നിവ DOAJ വഴി സാധ്യമാവുന്നു. ലേഖനങ്ങൾ വായിക്കാനും, ഡൗൺലോഡ് ചെയ്യാനും, വിതരണം ചെയ്യാനും, പ്രിന്റ് എടുക്കാനും, തിരയാനുമുള്ള സ്വാതന്ത്ര്യം വായനക്കാരന് നൽകുന്നു. 

2016 ഏപ്രിൽ ലെ കണക്കുകൾ പ്രകാരം 8,789 ഓളം ജേ‍ർണലുകൾ ഇതിൽ ലഭ്യമാണ്. 

## ചരിത്രം
ഓപ്പൺ സൊസൈറ്റി ഇൻസ്റ്റിറ്റ്യൂട്ടിന്റെ നിരവധി ഓപ്പൺ അക്സസ് സംരംഭങ്ങളിൽ ഒന്നാണ് ഡയറക്ടറി ഓഫ് ഓപ്പൺ ആക്സസ് ജേ‍ർണൽസ്. 2003 ൽ സ്വീഡനിലെ Lund Universityൽ 300 ഓപ്പൺ ആക്സസ് ജേ‍ർണലുകളുമായാണ് DOAJ തുടങ്ങിയത്. 2013ൽ IS4OA ഏറ്റെടുക്കുന്നതു വരെ Lund Universityയായിരുന്നു DOAJ നിയന്ത്രിച്ചിരുന്നതും നിലനിർത്തിയിരുന്നതും. 

## ഇതും കാണുക
* ഓപ്പൺഡോർ
*ഓപ്പൺ ആക്സെസ്
*ഇപ്രിന്റ്സ്
*ഡി സ്പേസ് ‎

## അവലംബം


## പുറത്തേക്കുള്ള കണ്ണികൾ
* 

വർഗ്ഗം:ഗവേഷണം
സിക്കാഡ 3301

ഇനറെർനെറ്റിൽ കുറച്ചുക്കാലം കൗതുകവും അതുപോലെതന്നെ ഭീതിയും പരത്തിയ ഒരു സമസ്യയാണ് സിക്കാഡ 3301.2012 ജനുവരി മുതൽ ഇന്റെർനെറ്റിലെ വിവിധ സേവനങ്ങളിലായി പ്രത്യേകതരം കോഡുകളും മറ്റും പ്രത്യക്ഷപ്പെട്ടു .ബുദ്ധിമാന്മാരായ ആളുകളെ തങ്ങൾക്ക് ആവശ്യമുണ്ടെന്നും യോജിച്ച ആളുകളെ കണ്ടെത്താനുളള ഒരു പരീക്ഷയാണ് ഇതെന്നും കോഡുകൾക്കൊപ്പം സന്ദേശമുണ്ടായിരുന്നു.ഇതിന് പിന്നിലുണ്ടെന്ന് കരുതപ്പെടുന്ന സംഘമാണ് സിക്കാഡ 3301.ഇതിന്റെ ആദ്യ സമസ്യ വന്നത് 2012 ജനുവരി 4-നാണ്.രണ്ടാമത്തെഘട്ടമായി 2013 ജനുവരി 4-നും മുന്നാമത്തെ ഘട്ടമായി ട്വിറ്ററിൽ 2014 ജനുവരി 4-നും പ്രത്യക്ഷമായി.ഒരു വർഷത്തെ ഇടവേളയിൽ തുടർച്ചയായി വന്നിരുന്ന സമസ്യകൾ 2015 ജനുവരി 4-ന് വന്നില്ല.എന്നാൽ 2016 ജനുവരി 5-ന് വീണ്ടും പുതിയ സമസ്യ ട്വുറ്ററിലൂടെ പുറത്തുവന്നു.വിവിധ വിഷയങ്ങളിലേ അറിവും ചില യഥാർത്ഥ സ്ഥലങ്ങളിലേല്ലാം തയ്യാറാക്കിവച്ചിട്ടുളള സൂചനകളും ഇൗ സമസ്യകൾ നിർദ്ധാരണം ചെയ്യുവാൻ ആവശ്യമായിരുന്നു.

## സ്വഭാവം
അരാണിതിനു പിന്നിൽ എന്നും ഇവരുടെ യഥാർത്ഥ ഉദ്ദേശം എന്തെന്നും വ്യക്തമല്ല.സുരക്ഷാ ഏജൻസികൾ മുതൽ അജ്ഞാതമായ ഒരു രഹസ്യസമൂഹമാണെന്നുംഇത് ഒരു ആരാധനാ സമ്പ്രദായമോ മതമോ ആണെന്നും ചിലർ വിശ്വസിക്കുന്നുണ്ട്.
## അവലംബം

വർഗ്ഗം:ഡീപ്പ് വെബ്ബ്‍
വർഗ്ഗം:രഹസ്യ സമൂഹങ്ങൾ
വർഗ്ഗം:ഇന്റെർനെറ്റ് മീമുകൾ
ഹെലികോബാക്റ്റർ പൈലോറി

മനുഷ്യരുടെ ആമാശയത്തിനുള്ളിൽ സാധാരണയായി കണ്ടുവരുന്ന ഒരു ഗ്രാം നെഗറ്റീവ് ബാക്റ്റീരിയമാണ് **ഹെലികോബാക്റ്റർ പൈലോറി**.ലോകജനസംഖ്യയുടെ 50% പേരിലും അന്നനാളത്തിന്റെ മുകൾ ഭാഗത്ത് ഈ ജീവിയുണ്ട്.  1982 ൽ ഓസ്ട്രേലിയൻ ശാസ്ത്രജ്ഞന്മാരായ ബാരി മാർഷലും റോബിൻ വാറെനും ചേർന്ന് ഒരു ആമാശയ അൾസർ രോഗിയുടെ ആമാശയത്തിൽ ഈ ജീവിയെ കണ്ടെത്തി.നിലനിൽക്കുവാൻ വളരെ കുറച്ച് ഓക്സിജൻ മാത്രം ആവശ്യമുള്ള ഒരു ബാക്റ്റീരിയമാണിത്.ആമാശയ അൾസർ,ആമാശയ കാൻസർ എന്നിവയുടേ രൂപീകരണമായും ഇതിന് ബന്ധമുണ്ട്.എന്നാൽ ഈ അണുജീവിയെ ആമാശയത്തിൽ വഹിക്കുന്ന 80% ആളുകളും രോഗലക്ഷണങ്ങളൊന്നും പ്രകടിപ്പിക്കുന്നില്ല.ആമാശയത്തിന്റെ സ്വാഭാവികമായ പരിസ്ഥിതി നിലനിർത്തുന്നതിലും ഇതിന് പങ്കുണ്ടെന്ന് കരുതപ്പെടുന്നു.ഇതിന് പിരിയൻ കോണി(ഹെലിക്കൽ) ആകൃതിയാണുള്ളത്.ഈ സവിശേഷ ആകൃതി ആമാശയ പാളിയെ തുളക്കാൻ സഹായിക്കുന്നു.വികസ്വര രാജ്യങ്ങളിലാണ് ഹെലികോബാക്റ്റർ പൈലോറി അണുബാധ കൂടുതലായി കാണപ്പെടുന്നത്.

## ഇതും കാണുക
* അട്ടനാറി

## അവലംബം

## പുറത്തേക്കുള്ള കണ്ണികൾ

വർഗ്ഗം:ബാക്റ്റീരിയകൾ
വർഗ്ഗം:അർബുദജനകങ്ങൾ
വർഗ്ഗം:ഗ്രാം നെഗറ്റീവ് ബാക്ടീരിയകൾ
ലൂയിസ് വാട്ടർമാൻ

**ലൂയിസ് എഡ്സ്ൺ വാട്ടർമാൻ**.(18 നവംബർ 1837- 1 മെയ് 1901).ഫൗണ്ടൻ പേന രൂപകല്പന ചെയ്ത് നിർമ്മിച്ച പ്രതിഭാശാലി.വാട്ടർമാൻ പെൻ കമ്പനി സ്ഥാപിച്ചു.ന്യൂയോർക്കിൽ ജനിച്ച വാട്ടർമാൻ തന്റെ പേന നിർമ്മിച്ചെടുക്കുന്നതിനായി പത്തു വർഷം പ്രയത്നിച്ചു.കേശികത്വത്തെ അടിസ്ഥാനമാക്കി തുടർച്ചയായും ഒരുപോലെയും മഷി പുറത്തുവരുന്ന ഫൗണ്ടൻ പേനയ്ക്ക് 1884 ൽ അദ്ദേഹം പേറ്റന്റ് കരസ്ഥമാക്കി.

വർഗ്ഗം:1837-ൽ ജനിച്ചവർ
വർഗ്ഗം:1901-ൽ മരിച്ചവർ
മിനർവ മിൽസ് കേസ്

ഇന്ത്യൻ ഭരണഘടനയുടെ അടിസ്ഥാനഘടന വ്യക്തമാക്കിയ ഒരു സുപ്രധാന വിധിയാണു **മിനർവ മിൽസ് കേസ്** (Minerva Mills Ltd. and Ors. v. Union Of India and Ors.) പാർലമെന്റിന്റെ ഭരണഘടനയിൽ വ്യത്യാസം വരുത്താനുള്ള അവകാശം അനന്തമല്ല എന്ന് കോടതി ഐക്യകണ്ഠേന വിധിക്കുകയുണ്ടായി. ഒപ്പം തന്നെ പാർലമെന്റിന്റെ ഭേദഗതി നടത്താനുള്ള അവകാശം ഭരണഘടനയുടെ അന്തഃസത്ത നശിപ്പിക്കാനുള്ളതല്ല, പൗരന്റെ അടിസ്ഥാനാവകാശങ്ങൾ വെട്ടിച്ചുരുക്കാൻ പാർലമെന്റിനു അവകാശമില്ലെന്നും കോടതി പറയുകയുണ്ടായി.

വർഗ്ഗം:ഇന്ത്യയിലെ സുപ്രീം കോടതി വിധികൾ
വർഗ്ഗം:ഇന്ത്യൻ ഭരണഘടനയുമായി ബന്ധപ്പെട്ട കേസുകൾ
വർഗ്ഗം:ഇന്ത്യ 1980-ൽ
എസ്.ആർ. ബൊമ്മായ് കേസ്

ഇന്ത്യൻ ഭരണഘടനയിൽ സംസ്ഥാനത്തു രാഷ്ട്രപതിഭരണം ഏർപ്പെടുത്തുന്നതിനെപ്പറ്റി പ്രതിപാദിച്ചിരിക്കുന്ന 356-ആം വകുപ്പിനെ ചോദ്യം ചെയ്ത ഒരു പ്രധാന വിധിയാണ് **എസ്.ആർ. ബൊമ്മായ് കേസ്**. (S. R. Bommai v. Union of India) പിന്നീടുള്ള കേന്ദ്ര-സംസ്ഥാന ബന്ധങ്ങളെ കാര്യക്ഷമമായി സ്വാധീനിച്ച കേസ്, അനാവശ്യമായി തങ്ങൾക്കു താത്പര്യമില്ലാത്ത മന്ത്രിസഭകളെ പുറത്താക്കുന്ന പ്രവണതയ്ക്ക് കുറവുവരുത്താൻ സഹായിച്ചു.

## അവലംബം

വർഗ്ഗം:ഇന്ത്യയിലെ സുപ്രീം കോടതി വിധികൾ
വർഗ്ഗം:ഇന്ത്യൻ ഭരണഘടനയുമായി ബന്ധപ്പെട്ട കേസുകൾ
വർഗ്ഗം:ഇന്ത്യ 1994-ൽ
ഇൻഫർണോ (ചലച്ചിത്രം)

2016-ൽ പുറത്തിറങ്ങിയ അമേരിക്കൻ ത്രില്ലറാണ് റോൺ ഹോവാർഡ് സംവിധാനം ചെയ്ത ഇൻഫർണോ. 2013- ൽ പുറത്തിറങ്ങിയ ഡാൻ ബ്രൗൺ കൃതി ഇൻഫർണോയെ അടിസ്ഥാനമാക്കി ഡേവിഡ് കോയെപ്പ് തിരകഥ എഴുതിയ ഇൗ ചിത്രത്തിൽ ടോം ഹാങ്ക്സ് ആണ് കേന്ദ്രകഥാപാത്രമായ റോബർട്ട് ലാങ്ഡൺ അവതരിപ്പിക്കുന്നത്.ഒപ്പം തന്നെ ഫെലിസ്റ്റി ജോൺസ്,ഒമർ സൈ,സിഡ്സെ ബാപ്പെറ്റെ ക്നഡ്സനെ,ബെൻ ഫോസ്റ്റർ,ഇർഫാൻ ഖാൻ എന്നിവരും പ്രധാനവെഷം ചെയ്യുന്നു.ഇൗ ചലച്ചിത്രത്തിന്റെ ചിത്രീകര​ണം ഏപ്രിൽ 27, 2015 ന് ആരംഭിച്ചു. വെനീസ് , ഇറ്റലി,ബുഡാപ്പെസ്റ്റ് എന്നിവിടങ്ങളിൽ ആയിരുന്നു ചിത്രീകര​ണം.ഫിലിം 3D 2D, ഫോർമാറ്റുകളിൽ ഒക്ടോബർ 28 2016 ന് റിലീസ് ചെയ്തു.
## പ്രമേയം
നോവലിന്റെ തുടക്കത്തിൽ തലയിൽ വെടിയുണ്ട കൊണ്ടുള്ള മുറിവേറ്റ നിലയിൽ ഇറ്റലിയിലെ ഫ്ലോറൻസിൽ ഒരാശുപത്രിയിൽ പ്രൊഫസർ റോബർട്ട്‌ ലാങ്ഡൺ ഉറക്കം ഉണരുന്നു. തനിക്കു നേരെ വീണ്ടും ഉണ്ടാവുന്ന ഒരാക്രമണത്തിൽ നിന്നും സിയന എന്നൊരു ഡോക്ടറുടെ സഹായത്തോടെ അദ്ദേഹം രക്ഷപെടുന്നു. സിയനയുടെ ഫ്ലാറ്റിലേക്ക് അവരെ അന്വേഷിച്ചു സൈനികർ എത്തുന്നതോടെ അവർക്ക് വീണ്ടും പാലായനം ചെയ്യേണ്ടി വരുന്നു. പ്രൊഫസർ തന്റെ കയ്യിൽ ഉള്ള ചെറിയ സിലണ്ടറിൽ നിന്നും ലഭിക്കുന്ന ഒരു പ്രൊജക്ടർ ദൃശ്യമാക്കുന്ന ബോട്ടിസല്ലിയുടെ വിഖ്യാത ചിത്രമായ Map of Hell-ന്റെ(നരകപടം) പരിഷ്കരിച്ച പതിപ്പിൽ രേഖപ്പടുത്തിയിരിക്കുന്ന രഹസ്യം കണ്ടെത്താനാണു ശ്രമിക്കുന്നത്. ആ മാപ്പിൽ രേഖപ്പെടുത്തിയിരിക്കുന്ന CERCA TROVA എന്ന എഴുത്തും അത് വാസരിയുടെ Battle of Marciano എന്ന ചിത്രത്തിൽ എഴുതിയിട്ടുള്ളവയാണെന്നും ലാങ്ഡൺ കണ്ടെത്തുന്നു. പ്രൊഫസറെ പിന്തുടരുന്ന കൊലയാളിയേയും സൈനികരേയും പലയിടത്തായി കബളിപ്പിക്കാൻ സിയനക്കും പ്രോഫസറിനും കഴിയുന്നുണ്ട്. ഡാന്റെ-യുടെ മാസ്ക് അതിനു പിന്നിൽ പ്രധാന വില്ലൻ ആയ സോബ്രിസ്റ്റ് എഴുതിയിരിക്കുന്ന കവിത, അതിലെ പസ്സിൽ തുടങ്ങിയവയുടെ ചുവടു പിടിച്ചു പ്രൊഫസറും സിയനയും ലോകാരോഗ്യ സംഘടനയിലെ ഉദ്യോഗസ്ഥൻ ആയ ജൊനാഥൻ എന്നിവർ വെനീസ്സിൽ എത്തുന്നു.

പ്രധാന വില്ലൻ ആയ സോബ്രിസ്റ്റ് , അദ്ദേഹത്തെ സഹായിക്കുന്ന സംഘടന (The Consortium) എന്നിങ്ങനെ വേറൊരു ഭാഗം ഇതിനോടൊപ്പം പുരോഗമിക്കുന്നുണ്ട്. ബയോടെററിസ്റ്റ് എന്നു മുദ്ര കുത്തപ്പെട്ട സോബ്രിസ്റ്റ് ജനസംഖ്യാ വർദ്ധനവ് എന്ന ഉറപ്പായ ദുരന്തത്തെ വളരെ ഗൌരവമായി കാണുന്നയാളാണ്. അയാൾ നിര്മ്മിച്ച ഒരു വൈറസ്‌, അത് വ്യാപിക്കുന്നതിന് മുന്നേ കണ്ടെത്താൻ വേണ്ടി ലോകാരോഗ്യ സംഘടനയുടെ ഡയറക്ടർ ശ്രമിക്കുന്നതും എല്ലാം സമാന്തരമായി മുന്നേറുകയും അതിനെ ലാങ്ങ്ടണിനോട് എങ്ങനെ ബന്ധപ്പെട്ടിരിക്കുന്നത്, സൈനികർ എന്തിനു വേണ്ടിയാണ് പ്രൊഫസറെ പിന്തുടരുന്നത്, സോബ്രിസ്റ്റ് എന്താണ് നിർമ്മിച്ചിട്ടുള്ളത്? അതെന്താണ് മനുഷ്യരാശിക്ക് മേൽ ചെയ്യാൻ പോവുന്നത് തുടങ്ങിയവയാണ് പിന്നീട് വരുന്ന കാര്യങ്ങൾ.
## അവലംബം

വർഗ്ഗം:അമേരിക്കൻ ചലച്ചിത്രങ്ങൾ
വർഗ്ഗം:കൊളമ്പിയ പിക്ച്ചേഴ്സ് ചലച്ചിത്രങ്ങൾ
വർഗ്ഗം:നോവലുകളെ അടിസ്ഥാനമാക്കി നിർമ്മിച്ച ചലച്ചിത്രങ്ങൾ
വർഗ്ഗം:2016-ൽ പുറത്തിറങ്ങിയ അമേരിക്കൻ ചലച്ചിത്രങ്ങൾ
മംഗലം പഞ്ചായത്ത്

മലപ്പുറം ജില്ലയിലെ തിരൂർ താലൂക്കിൽ തിരൂർ ബ്ളോക്കിലാണ് മംഗലം ഗ്രാമപഞ്ചായത്ത് സ്ഥിതി ചെയ്യുന്നത്. മംഗലം വില്ലേജുപരിധിയിലുൾപ്പെടുന്ന മംഗലം ഗ്രാമപഞ്ചായത്തിനു 12.17 ചതുരശ്ര കിലോമീറ്റർ വിസ്തീർണ്ണമുണ്ട്. ഈ പഞ്ചായത്തിന്റെ അതിരുകൾ വടക്കുഭാഗത്ത് വെട്ടം, തലക്കാട് പഞ്ചായത്തുകളും, കിഴക്കുഭാഗത്ത് തൃപ്രങ്ങോട്  പഞ്ചായത്തും തെക്കുഭാഗത്ത് പുറത്തൂർ പഞ്ചായത്തും, പടിഞ്ഞാറുഭാഗത്ത് അറബിക്കടലുമാണ്. 2000 സെപ്റ്റംബർ 30-ാം തിയതി വെട്ടം പഞ്ചായത്ത് വിഭജിച്ചു കൊണ്ടാണ് മംഗലം പഞ്ചായത്ത് രൂപീകൃതമായത്. ഭൂപ്രകൃതിയനുസരിച്ച് തീരദേശ മേഖലയിൽ സ്ഥിതി ചെയ്യുന്ന ഈ പഞ്ചായത്തിലെ പ്രധാന വിളകൾ, തെങ്ങ്, നെല്ല്, വാഴ എന്നിവയാണ്. തിരൂർ-പൊന്നാനിപുഴയാണ് പഞ്ചായത്തിലൂടെ ഒഴുകുന്ന പ്രധാന നദി. പഞ്ചായത്തിൽ അഞ്ചു ഏക്കറോളം പ്രദേശത്ത് കണ്ടൽ കാടുകളുണ്ട്. തിരൂർ പൊന്നാനി കടവ്, വാടികടവ്, തെക്കേകടവ്, വടക്കേകടവ് എന്നിവ പഞ്ചായത്തിലെ പ്രധാന ജലഗതാഗത കേന്ദ്രങ്ങളാണ്. തിരൂർ-പുറത്തൂർ റോഡ്, മംഗലം-ആലിങ്ങൾ റോഡ്, കൂട്ടായി-തിരൂർ റോഡ്, മംഗലം-കൂട്ടായി റോഡ് തുടങ്ങിയവയാണ് പഞ്ചായത്തിലൂടെ കടന്നുപോകുന്ന പ്രധാന പാതകൾ. ബ്രിട്ടീഷ് പട്ടാളത്തെ വിറപ്പിച്ച മുഹമ്മദ് അബ്ദുറഹിമാൻ സാഹിബിന്റെ കുടുംബത്തിന്റെ വേരുകൾ കൂട്ടായി പ്രദേശത്താണ്. മഹാകവി വള്ളത്തോൾ നാരായണമേനോൻ ജനിച്ചതും വളർന്നതും മംഗലം ഗ്രാമത്തിലാണ്.

വർഗ്ഗം:മലപ്പുറം ജില്ലയിലെ ഗ്രാമപഞ്ചായത്തുകൾ
ഡാർക്ക് നെറ്റ്

രഹസ്യ നെറ്റ് വർക്കുകളാണ് **ഡാർക്ക് നെറ്റുകൾ (ഇരുൾവല)** .പ്രത്യേക സോഫ്റ്റ് വയറുകൾ വഴിയോ അകൗണ്ടുകൾ വഴിയോ മാത്രമേ ഇവയിൽ കയറിക്കുടാനാവു.രണ്ടു സവിശേഷമായ ഡാർക്ക് നെറ്റുകളാണ് ഫ്രണ്ട്-ടു-ഫ്രണ്ട് നെറ്റവർക്കും(ഫയൽ ഷെയറിങ്ങ് ഡാർക്ക് നെറ്റ്)പ്രൈവസി നെറ്റവർക്കും.
അനുപൂരകസീമയിലുളള ഒരു എൻക്രിപ്പറ്റഡ് നെറ്റ് വർക്ക് ആണ് ക്ലിയർ നെറ്റ്.
1970-കൾ മുതൽ തന്നെ നിലവിലുളള ഇൗ പദം ഇന്റെർനെറ്റിന്റെ ആദ്യരൂപമായ ആർപ്പാനെറ്റിലെ സേവനങ്ങളുടെ കണ്ണിൽപ്പെടാതെ മറ‍ഞ്ഞുനിൽക്കുന്ന ചില നെറ്റ് വർക്കുകളാണ് ഡാർക്ക് നെറ്റ്.ഇവയിൽ പല നെറ്റ് വർക്കുകളും ഇന്ന് അധോലോകസ്വഭാവം കൈവരിച്ചിരിക്കുന്നു.
## ഡാർക്ക്
സെർച്ച് എ‍ഞ്ചിനുകളുടെ പരിധിയിൽ വരാത്തത് എന്നാണ് പേരിലെ ഡാർക്ക് എന്നതുകൊണ്ട് അർത്ഥമാക്കുന്നത്.
## പ്രവേശനവഴികൾ
ടോർ പോലുളള സോഫ്റ്റ് വെയറുകൾ,പാസ് വേഡ് അധിഷ്ടിത അകൗണ്ടുകൾ,പ്രത്യേക പ്രോട്ടോക്കോളുകൾ എന്നിവയെല്ലാമാണ് ഡാർക്ക് നെറ്റുകളിലേക്കുളള പ്രവേശനവഴികൾ.
## അവലംബം

വർഗ്ഗം:ഡീപ്പ് വെബ്ബ്‍
വർഗ്ഗം:വേൾഡ് വൈഡ് വെബ്
വർഗ്ഗം:ഇന്റർനെറ്റ്
വർഗ്ഗം:ഇന്റർനെറ്റ് - അപൂർണ്ണലേഖനങ്ങൾ
ജിഷ കൊലക്കേസ്

കേരളത്തിലെ പെരുമ്പാവൂർ എന്ന സ്ഥലത്ത് 29 വയസ്സുള്ള ജിഷ എന്ന നിയമവിദ്യാർത്ഥിനിയെ ബലാത്സംഗം ചെയ്ത് കൊലപ്പെടുത്തിയ സംഭവമാണിത്.  2016 ഏപ്രിൽ 28 രാത്രി 8.30 ഓടെയാണ് മരിച്ച നിലയിൽ ജിഷയെ, അമ്മ രാജേശ്വരി കണ്ടെത്തിയത്. ആദ്യദിവസങ്ങളിൽ പോലീസിന്റെ അനാസ്ഥ മൂലവും മാധ്യമശ്രദ്ധ പതിയാത്തതിനാലും ഇത് അധികമാരുടേയും ശ്രദ്ധയിൽ പതിഞ്ഞില്ല.  നവമാധ്യമങ്ങളിൽ ജിഷയ്ക്ക് നീതിയ്ക്കായുള്ള ക്യാമ്പയിനുകൾ ശക്തമായതോടെയാണ് ഇത് മാധ്യമങ്ങൾ പ്രാധാന്യത്തോടെ റിപ്പോർട്ട് ചെയ്തത്.കേരളത്തിലെ പതിനാലാം നിയമസഭാ തിരഞ്ഞെടുപ്പിൽ ഈ കൊലപാതകം കോളിളക്കമുണ്ടാക്കി. ജിഷ വധക്കേസിൽ കുറ്റക്കാരനെന്ന് തെളിഞ്ഞ പ്രതി അമീറുൽ ഇസ്‌ലാമിന് വധശിക്ഷ വിധിച്ചു.

## സംഭവം
കേരളത്തിലെ എറണാകുളം ജില്ലയിലുള്ള പെരുമ്പാവൂർ നഗരത്തിനടുത്ത രായമംഗലം ഗ്രാമപഞ്ചായത്തിലെ ഇരിങ്ങോൾ ഗ്രാമത്തിലെ  നിയമവിദ്യാർത്ഥിയായിരുന്ന ജിഷ അതിക്രൂരമായ പീഡനത്താൽ കൊല്ലപ്പെട്ടു. 2016 ഏപ്രിൽ 28 നാണ് ഈ കൊലപാതകം നടന്നത്. പെരിയാർ ബണ്ട് കനാലിന്റെ തിണ്ടയിൽ പുറമ്പോക്ക് ഭൂമിയിൽ പണിത ഒരു ഒറ്റമുറി വീട്ടിലാണ് ജിഷയും അമ്മ രാജേശ്വരിയും കഴിഞ്ഞിരുന്നത്. ജോലിക്കു പോയിരുന്ന രാജേശ്വരി തിരികെ വീട്ടിലെത്തിയപ്പോഴാണ് മകളുടെ മൃതദേഹം കാണുന്നത്. ശ്വാസം മുട്ടിച്ചും, ക്രൂരമായി മർദ്ദിച്ചുമാണ് ജിഷയെ കൊലപ്പെടുത്തിയത്. വയറിലും, കഴുത്തിലും, യോനിയിലും ക്രൂരമായ മർദ്ദനമേറ്റതിന്റെ തെളിവുകളുണ്ട്. ലൈംഗിക പീഡനം നടന്നതിനുശേഷമാവാം കൊലപാതകം നടന്നിട്ടുള്ളത്.  പോസ്റ്റ്മാർട്ടം റിപ്പോർട്ട് പ്രകാരം ദേഹത്ത് മുപ്പതിലധികം മുറിവുകളുണ്ടായിരുന്നു. ഡൽഹിയിലെ നിർഭയ കേസിനു താരതമ്യപ്പെടുത്താവുന്ന രീതിയിലുള്ള കൊലപാതമായിരുന്നു. കുടൽമാല മുറിഞ്ഞ് കുടൽ പുറത്തുവന്ന നിലയിലായിരുന്നെന്നും  കത്തി നെഞ്ചിയിൽ ആഴത്തിൽകുത്തിയിറക്കിട്ടുണ്ടായിരുന്നെന്നും പോസ്റ്റ്മാർട്ടം റിപ്പോർട്ടിൽ പറയുന്നു.  

## ഇര
കുറുപ്പംപടി വട്ടോളിപ്പടി കുറ്റിക്കാട്ടിൽ വീട്ടിൽ രാജേശ്വരിയുടെ മകൾ ജിഷ. ജിഷക്ക് ഒരു സഹോദരി കൂടിയുണ്ട്. ബേക്കറി ജീവനക്കാരിയായ ദീപ. ജിഷയുടെ പിതാവ് പാപ്പുവിനെ 9 നവംബർ 2017 വീട്ടിൽ മരിച്ചനിലയിൽ കണ്ടെത്തി

## അന്വേഷണം
ഡി.ജി.പിയുടെ നേതൃത്വത്തിലുള്ള പ്രത്യേക അന്വേഷണ സംഘമാണ് കേസ് അന്വേഷിക്കുന്നത്. പതിനഞ്ച് അന്വേഷണ ഉദ്യോഗസ്ഥരുള്ള സംഘത്തിൽ മൂന്നു ഡി. വൈ. എസ്.പി മാരുണ്ട്. മൂന്നു സംഘങ്ങളായി തിരിഞ്ഞാണ് അന്വേഷണം നടത്തുന്നത്. അന്വേഷണത്തിന്റെ ഭാഗമായി ഇതുവരെ 200 ഓളം പേരെ പോലീസ് കസ്റ്റഡിയിലെടുത്തു ചോദ്യം ചെയ്തിട്ടുണ്ട്. അയൽവക്കത്തുള്ളവരിൽ നിന്നും ശേഖരിച്ച വിവരങ്ങളുടെ അടിസ്ഥാനത്തിൽ, കൊലപാതകം നടന്നു എന്നു പറയപ്പെടുന്ന സമയത്ത് ജിഷയുടെ വീട്ടിൽ നിന്നും ഇറങ്ങിപ്പോയ ഒരാളുടെ രേഖാചിത്രം പോലീസ് പുറത്തുവിട്ടിരുന്നു.

ജിഷയുടെ കൊലപാതക്കേസിൽ സഹോദരി ദീപയുടെ സുഹൃത്തായിരുന്ന അന്യസംസ്ഥാന തൊഴിലാളിയേയും പോലീസ് സംശയിക്കുന്നുണ്ട്. പോലീസ് തയ്യാറാക്കിയ രേഖാചിത്രവുമായി ഇയാൾക്ക് സാമ്യമുണ്ടെന്നു പോലീസ് പറയുന്നു. കഞ്ചാവ് വിൽപ്പനക്കാരനായിരുന്ന ഇയാൾ ജിഷ കൊല്ലപ്പെട്ടതിനുശേഷം ഒളിവിൽ പോയി. ജിഷക്കു പരിചയമുള്ള ഒരാളായിരിക്കാം കൊലപാതകി എന്നു പോലീസ് നേരത്തേ സൂചിപ്പിച്ചിരുന്നു.

## വിവാദം
## കുറ്റവാളി (കൾ)
ജിഷ കൊലക്കേസിലെ പ്രതിയെ പോലീസ് അറസ്റ്റു ചെയ്തു. ആസാം സ്വദേശിയും, പെരുമ്പാവൂരിലെ ഒരു കമ്പനിയിൽ ജോലിക്കാരനുമായിരുന്ന അമീയൂർ ഉൾ ഇസ്ലാം എന്നയാളെയാണ് അറസ്റ്റു ചെയ്തത്. തമിഴ്നാട്ടിലെ ഒരു കൊറിയൻ കമ്പനിയിൽ ജോലി ചെയ്തു വരുകയായിരുന്ന ഇയാളെ അവിടെ നിന്നും പോലീസ് പിടികൂടുകയായിരുന്നു. പിന്നീട് ആലുവയിലെത്തിച്ച് അറസ്റ്റു രേഖപ്പെടുത്തി. 

## അവലംബം

വർഗ്ഗം:കേരളത്തിലെ കൊലക്കേസുകൾ
വർഗ്ഗം:സ്ത്രീകൾക്കെതിരായ കുറ്റകൃത്യങ്ങൾ ഇന്ത്യയിൽ
സിൽക്ക് റോഡ് (ഡാർക്ക് നെറ്റ്)

നിയമവിരുദ്ധമായ ലഹരിവസ്തുക്കൾ വിൽക്കുന്ന ഒരു ഓൺലൈൻ  കരിഞ്ചന്തയും ആദ്യത്തെ ആധുനിക ഡാർക്ക് നെറ്റ് വിപണിയും ആണ് സിൽക്ക് റോഡ്.ടോർ എന്ന ഡാർക്ക് നെറ്റിൽ 2011 ഫെബ്രുവരിയിൽ പ്രവർത്തനമാരംഭിച്ച ഇൗ വാണിജ്യസൈറ്റ് പതിനായിരത്തിലധികം ഉൽപ്പനങ്ങൾ കാഴ്ചവെച്ചു.അതിൽ 70%വും ലഹരി മരുന്ന് അയിരുന്നു.ഇത്തരത്തിൽ നിയമവിരുദ്ധവും അപകടകരവുമായ ഉൽപ്പനങ്ങൾ വിറ്റഴിച്ചിരുന്ന ഇൗ സൈറ്റിനെ 2013 ഒക്ടോബറിൽ എഫ്.ബി.എെ നിർത്തലാക്കുകയും  അതിന്റെ ഉടമയായ റോസ് വില്യം ഉൽബ്രിക്കതിനെ അറസ്റ്റ് ചെയ്യുകയും ചെയ്തു .എന്നാൽ 2013 നവംബർ 6-ന് പീറ്റർ റോബർട്ട് എന്ന ആൾ സിൽക്ക് റോഡ്2.0 എന്ന പേരിൽ ഇൗ സൈറ്റ് പുനരാരംഭിച്ചുവെങ്കിലും  2014 നവംബർ 6-ന്അയാളെ അറസ്റ്റ് ചെയ്യുകയും ഇാ സൈറ്റിനേയും നിർത്തലാക്കുകയും ചെയ്തു.

## അവലംബം

വർഗ്ഗം:ഡീപ്പ് വെബ്ബ്
വർഗ്ഗം:ഡീപ്പ് വെബ്ബ്‍
ബിഗ്‌ഫൂട്ട്

**ബിഗ്‌ഫൂട്ട് **(*വലിയ പാദം*), അഥവാ **സസ്ക്വാച്ച്**, എന്നത് ആൾക്കുരങ്ങിനോടും മനുഷ്യനോടും സാദൃശ്യമുണ്ടെന്നു പറയപ്പെടുന്ന ഒരു കാല്പ്പനികജീവിയാണ്. പസഫിക് വടക്ക്-പടിഞ്ഞാറായി വ്യാപിച്ചു കിടക്കുന്ന വനമേഖലയാണ് ഇവയുടെ ആവാസകേന്ദ്രമായി കരുതപ്പെടുന്നത്. വടക്കേ അമേരിക്കയിലെ നാട്ടറിവ് പ്രകാരം ബിഗ്‌ഫൂട്ട് അസാമാന്യവലിപ്പമുള്ള ഒരു ഇരുകാലിജീവിയാണ്.    

ബിഗ്‌ഫൂട്ടിന്റെ നിലനില്പ്പിനെപറ്റി ഒട്ടേറെ പഠനങ്ങൾ നടന്നിട്ടുണ്ട്. കൃത്യമായ തെളിവുകളുടെ അഭാവം ഇവയെ ജീവി എന്നതിലുപരി കെട്ടുകഥകളുടെയും തെറ്റിദ്ധാരണകളുടെയും ഒരു സംശ്രിതമായിട്ടാണ് ശാസ്ത്രജ്ഞർ വിശേഷിപ്പിക്കുന്നത്. ഇവയെ കണ്ടെന്നുള്ള പുതിയ കിംവദന്തികൾ യാദൃച്ഛികമായി ഇപ്പോഴും പലഭാഗങ്ങളിൽ നിന്നും വരാറുണ്ട്. എന്നാൽ മിക്കപ്പോഴും ഇവ കറുത്ത കരടിയെപ്പോലുള്ള മറ്റു ജീവികൾ ആയിരിക്കും. സ്വതന്ത്രമായി ഇവയെക്കുറിച്ച് പഠിക്കുകയും  അന്വേഷിക്കുകയും ചെയ്യുന്നവരും സജീവമാണ്.  

## വിശദീകരണം
ബിഗ്‌ഫൂട്ടിന് 2-3 മീറ്റർ വരെ ഉയരവും ദൃഢകായമായ ശരീരവും കറുപ്പും തവിട്ടും നിറമുള്ള രോമങ്ങളും ഉണ്ടെന്നു പറയുന്നു.

## ചരിത്രം
പസഫിക് പ്രദേശങ്ങളിലെ പരമ്പരാഗത ആളുകളുടെയിടയിൽ *കാട്ടുമനുഷ്യരുടെ* ഐതിഹ്യങ്ങൾ പ്രചരിച്ചിരുന്നു. ബിഗ്‌ഫൂട്ടിന് വലിയ പ്രചാരണം ലഭിക്കാൻ ഇത് കാരണമായി. നരവംശശാസ്‌ത്രജ്ഞനായ ഡേവിഡ്‌ ദീഗ്ലിംഗിന്റെ പഠനങ്ങൾ പ്രകാരം, "*ജീവിക്ക് പേരുണ്ടാവുന്നതിനു മുമ്പുതന്നെ [[ഐതിഹ്യം|ഐതിഹ്യങ്ങൾ]] നിലനിന്നിരുന്നു.** പ്രദേശങ്ങൾക്കും കുടുംബങ്ങൾക്കും അനുസരിച്ച് ഇവയിൽ മാറ്റങ്ങളും ഉണ്ടായിരുന്നു. [[അന്റാർട്ടിക്ക]] ഒഴികെയുള്ള എല്ലാ ഭൂഖണ്ഡങ്ങളിലും കാട്ടുമനുഷ്യർക്ക് സദൃശമായ ഐതിഹ്യങ്ങളുണ്ട്"*.

## കണ്ടെത്തലുകൾ
ലഘുചിത്രം|വടക്കേ അമേരിക്കയിൽ ബിഗ്‌ ഫൂട്ടിനെ കണ്ടെന്നു പറയപ്പെടുന്ന സ്ഥലങ്ങൾ
ബിഗ്‌ഫൂട്ടിനെ കണ്ടെന്നു പറയുന്ന മൂന്നിലൊന്ന് സ്ഥലങ്ങളും  പസഫിക് വടക്ക്-പടിഞ്ഞാറാണ്. ഇത് കൂടാതെ വടക്കേ അമേരിക്കയിലെ മറ്റുചില ഭാഗങ്ങളിലും ഇവയെ കണ്ടതായി പറയുന്നു. എന്നാൽ ഇവയിൽ ഭൂരിഭാഗവും തെറ്റിദ്ധാരണകളാണെന്നു ബിഗ്‌ഫൂട്ട് ഉണ്ടെന്നു വിശ്വസിക്കുന്ന ഗവേഷകർപ്പോലും സമ്മതിക്കുന്നു.

അമേരിക്കൻ സംസ്കാരത്തിൽ ഒരു അത്ഭുതപ്രതിഭാസമായി ബിഗ്‌ഫൂട്ട് നിലനില്ക്കുന്നു. അതോടൊപ്പം കപടശാസ്ത്രത്തിലെ  ജനപ്രീതിയാർജ്ജിച്ച ഏറ്റവും വലിയ ഉദാഹരണവും. 

## അവലംബങ്ങൾ

## ഗ്രന്ഥസൂചിക
* ISBN&nbsp;978-0-226-50215-1.&nbsp;
* ISBN&nbsp;0-7591-0539-1.&nbsp;
* ISBN&nbsp;0-525-06658-6.&nbsp;
* Wágner, Karel (2013). *Bigfoot alias Sasquatch*. Jonathan Livingston. ISBN 978-80-87835-23-4.

## അധിക വായനയ്ക്ക്
* 

## പുറത്തേക്കുള്ള കണ്ണികൾ
* ബിഗ്‌ഫൂട്ട് ഫീൽഡ് റിസേച്ചേഴ്സ് ഓർഗനൈസേഷൻ
* Bigfoot at 50 Evaluating a Half-Century of Bigfoot Evidence

വർഗ്ഗം:യഥാർത്ഥത്തിൽ ഉണ്ടോ എന്നുറപ്പില്ലാത്ത ജീവികൾ
മെഴ്‌സിഡസ് ബെൻസ്

ജർമനിയിലെ ഡെയിംലർ എ ജി എന്ന കമ്പനിയുടെ ഒരു വിഭാഗമാണ് ആഗോള ആഡംബരകാറുകളും മറ്റു പലതരം വാഹനങ്ങളും നിർമ്മിക്കുന്ന **മെർസിഡീസ്  ബെൻസ് (Mercedes-Benz)**. ബാഡെൻ-വ്യുർട്ടെൻബെർഗ് സംസ്ഥാനത്തിലെ സ്റ്റുട്ട്ഗാർട്ട് നഗരത്തിൽ ആണ് ഈ കമ്പനിയുടെ ആസ്ഥാനം സ്ഥിതി ചെയ്യുന്നത്.

## പേരിനു പിന്നിൽ
ഓസ്ട്രിയൻ നയതന്ത്രജ്ഞനും ഡെയിംലർ മോട്ടോർ കമ്പനിയുടെ പ്രധാന ഡീലറുമായിരുന്ന എമിൽ ജെല്ലെനിക്കിന്റെ മകളായിരുന്ന മെർസിഡീസ് ജെല്ലെനിക്കിന്റെ പേരിൽ നിന്നും ആന്തരിക ദഹന യന്ത്രത്തിനാൽ പ്രവർത്തിക്കുന്ന ആദ്യ കാർ നിർമ്മിച്ച കാൾ ബെൻസിന്റെയും പേരിൽ നിന്നാണ്  മെർസിഡീസ്  ബെൻസ് എന്ന പേർ വന്നത്.

## അവലംബം

## പുറത്തേക്കുള്ള കണ്ണികൾ

വർഗ്ഗം:വാഹന നിർമ്മാണ കമ്പനികൾ
വർഗ്ഗം:ജർമ്മൻ ബ്രാൻഡുകൾ
വർഗ്ഗം:സ്പോർട്ട്സ് കാർ നിർമാതാക്കൾ
വർഗ്ഗം:ജർമ്മനി ആസ്ഥാനമായുള്ള ബഹുരാഷ്ട്രകമ്പനികൾ
വർഗ്ഗം:കാർ നിർമ്മാണ കമ്പനികൾ
വർഗ്ഗം:ആഡംബര മോട്ടോർ വാഹന നിർമ്മാതാക്കൾ‎